
LIBRI QUINTI 

Continet Psyches domicilium , Cu- 
pidinis amorem , sororum Psyches vi- 
sitationem : earumdem subsequitur in- 
vidia , cujus impulsu Psyche credula 
maritum Cupidinem vulnusculo percu- 
tit : ex quo devpluta e culmine beatita- 
tis , fit aerumnosa. Quam Venus infesta 
atrociter exagitat. Tandem post multi- 
plices exhaustas aerumnas , fit conjux 
sui Cupidinis. Nuptiae celebrantur in 
coelo inter coelicolas. 

LIBER V. 


PSY CHE teneris et herbosis lotis, 
in ipso toro roscidi graminis suave 
recubans , tanta mentis perturbatione 
sedata dulce conquievit. Jamque suf- 
ficienti recreata somno , placidiore 
resurgit animo. Videt lucum proce- 
ris et vastis arboribus consitum : vi- 
det fontem vitreo latice pellucidum , 
medio luci meditullio. Prope fontis 
adlapsum domus regia est , aedificata 
non humanis manibus , sed divinis 
artibus. Jam scires ab introitu primo", 
dei cuj uspiam luculentum et amoe- 
num videre te deversorium. Nam 
summa laquearia citro -et ebore cu- 
riose cavata subeunt aureae columnae. 

Parietes omnes argenteo caelamine 
conteguntur, bestiis et id genus pecu- 
dibus occurrentibus ob os introeun- 
tium. Mirus prorsum homo , imo 
semideus , vel certe deus , qui magnae 
artis subtilitate tantum efferavit ar- 
gentum. Enimvero pavimenta ipsa 
lapide pretioso caesim diminuto in 
varia pictu rae genera discriminan tur 
Vehementer iterum ac saepius beatos 
illos , qui semper gemmas et monilia 
calcant ! Jam ceterae partes longe 
latpque dispositae domus, sine pretio 
pretiosae , totique parietes solidati 
massis aureis , splendore proprio 
coruscant j ut diem suum sibi do- 
mus faciat, licet sole nolente : sic' 
cubicula , sic porticus , sio ipsae val- 
vae fulgurant. Nec secius opes ceterae 
majestati domus respondent , ut equil 

dem illud recte videatur ad conver- 
sationem humanam magno Jovi fa- 
bricatum coeleste palatium. Invitata 
Psyche talium locorum oblectatio- 
ne , propius accessit ; et paulo fiden- 
lior , intra limen sese facit. Mox , 
prolectante studio pulcherriram vi- 
sionis , miratur singula ; et altrinse- 
cus aedium horrea sublimi fabrica 
perfecta , magnisque congesta gazis 
conspicit. Nec est quidquam quod ibi 
non est. Sed praeter ceteram tanta- 
rum divitiarum admirationem hoc 
erat praecipue mirificum , quod nullo 
vinculo , nullo claustro , nullo cus- 
tode totius orbis thesaurus ille mu- 
niebatur. Haec ei summa cum volup- 
tate visenti , olTert sese vox quaedam 
corporis sui nuda ; et , Quid , inquit , 
domina , tantis obstupescis opibus ? 

tua sunt haec omnia. Prohinc cubi- 
culo te offer , et lectulo lassitudinem 
refove , et ex arbitrio lavacrum pete. 
Nos , quarum voces accipis , luro fa- 
mulae, sedulo tibi praeministrabimus ; 
nec corporis curatae tibi regales epu- 
lae morabuntur. Sensit Psyche divi- 
nae providentiae beatitudinem : mo- 
nitusque voces informes audiens , et 
prius somno , et mox lavacro fatiga- 
tionem sui diluit. Visoque statim pro- 
ximo semirotundo suggestu propter, 
instrumentum coenatorium rata , re- 
fectui suo commodum , libens accum- 
bit. Et illico vini nectarei eduliorum- 
que variorum fercula copiosa , nullo 
serviente, sed tantum spiritu quodam 
impulsa , subministrantur. N ec quem- 
quam tamen illa videre poterat ; sed 
verba tantum audiebat excidentia , 

ct solas voces famulas habebat. Post 
opimas dapes quidam introcessit , 
ct cantavit invisus; et alius citharam 
pulsavit, quae videbatur, nec ipse. 
Tunc modulatae multitudinis conferta 
vox aures ejus affertur ; ut , quam- 
vis hominum nemo pareret , cliorus 
tamen esse pateret. Finitis volupta- 
tibus , vespera suadente , concedit 
Psyche cubitum. Jamque provecta 
nocte , clemens quidam sonus aures 
ejus accidit. Tunc virginitati suae 
pro tanta solitudine metuens , et 
pavet et horrescit i et quovis malo 
plus timet , quod ignorat. Jamque 
aderat ignobilis maritus , et torum 
inscenderat , et uxorem sibi Psychen 
fecerat , et ante lucis exortum pro- 
pere discesserat : statim voces cubi- 
culo praestolatae, novam nuptam in- 

terfeclae virginitatis curant. Ha?c diur 
tino tempore sic agebantur. Alque 
ut est natura redditum, novitas per 
assiduam consuetudinem delectatio- 
nem ei commenda rat : et sonus vo- 
cis^incertae solitudinis erat solatitfm. 
Interea parentes ejus indefesso luctu 
atque maerore consenescebant. La- 
tiusque porrecta fama , sorores ill» 
majores cuncta cognorant: propere- 
que maestae atque lugubres , deserto 
lare , certatim ad parentum suorum 
conspectum affatumque perrexerant. 
Ea nocte ad suam Psychen sic infit 
maritus : ( namque praeter oculos, 
et manibus et auribus sentiebatur ) 
Psyche dulcissima et cara uxor , exi- 
tiabile tibi periculum minatur fortu- 

I 

na saevior , quod observandum pres- 
siore cautela censeo. Sorores jam 

tuae mortis opinione turbatae, tuum- 
que vestigium requirentes , scopu- 
lum istum protinus aderunt. Quarum 
si quas forte lamentationes acceperis ; 
neque respondeas, immo necprospi- 
cias omnino. Celerum mihi quidem 
gravissimum dolorem, tibi vero sum- 
mum creabis exitium. Annuit, et ex 
arbitrio mariti se facturam spopon- 
dit. Sed eo simul cum nocte dilapso , 
diem totum lacrymis ac plangoribus 
misella consumit : se nunc maxime 

i 

prorsus periisse iterans , quae beati 
carceris custodia septa , et humanae 
conversationis colloquio viduata, ne 
sororibus quidem suis de se maeren- 
tibus opem salutarem ferre , ac ne 
videre eas quidem omnino posset. 
Nec lavacro , nec cibo , nec ulla deni- 
que refectione recreata , flens uber- 

tim , decessit ad somnum. Nec mora , 
cum paulo maturius lectum maritus 
accubans , eamque ellamnunc lacry- 
mantem complexus , sic expostulat : 
Hoccine mihi pollicebare , Psyche 
mea ? Quid jam de te tuus maritus 
exspecto ? quid spero ? Et perdia , 
et pernox , nec inter amplexus con- 
jugales desinis cruciatum. Age jam 
nunc ut voles , et animo tuo damnosa 
poscenti pareto : tamen memineris 
meae seriae monitionis , cum coeperis 
sero poenitere. Tunc illa precibus , 
et dum se morituram comminatur, 
extorquet a marito cupitis annuat: ut 
sorores videat , luctus raulceat , ora 
conferat. Sic ille novae nuptae pre- 
cibus veniam tribuit ; et insuper , qui- 
buscumque vellet , eas auri vel mo- 
nilium donare Concessit. Sed idem- 

tidera monuit , ac saepe terruit , ne 
quando sororum pernicioso consilio 
suasa f deforma mariti quaerat: neve 
se sacrilega curiositate de tan to fortu- 
narum suggestu pessum dejiciat ; nec 
suum postea contingat amplexum, 
Gratias egit marito. Jamque laetior 
animo , Sed prius , inquit , centies 
moriar , quam tuo isto dulcissimo 
connubio caream. Aino enim , et 
efflictim te , quicumque es , atque , 
ut meum spiritum , diligo ; nec ipsi 
Cupidini comparo. Sed illud etiam 
precibus meis, oro, largire, et illi tuo 
famulo praecipe Zephyro , simili 
vectura sorores hic milii sistat. Et 
imprimens oscula suasoria , et in- 
gerens verba mulcentia , et jungens 
membra cohibentia , haec etiam blan- 
ditiis adstruit : Mi mellite , mi marite , 


Digitized by Google 



12 


A P U L E I I 


tucD Psyches dulcis anima. Vi ac po- 
testate Veneris usurus , invitus suc- 
cubuit maritus , et cuncta se facturum 
spopondit. Atque etiam , luce proxi- 
mante , de manibus uxoris evanuit. 
At illae sorores percontataj scopulum 
locumque illum , quo fuerat Psyche 
deserta , festinantes adveniunt ; ibi- 
que deflebant oculos , et plangebant 
ubertim ; quoad crebris earum ejula- 
tibus saxa cautesque parilem sonum 
resultarent. Jamque nomine proprio 
sororem miseram ciebant ; quoad 
sono penetrabili vocis ululabilis per 
prona delapso , amens et trepida 
Psyche procurrit e domo ; et , Quid , 
inquit, vos miseris lamentationibus 
nequidquam affligitis? quam lugetis , 
adsum. Lugubres voces desinite , et 
diutinis lacrymis madentes genas sic- 

cale tandem ; quippe cum jam possi- 
tis , quam plangebatis y amplecti. 
Tunc vocatum Zephyrum, praecep- 
tis maritalibus admonet. Nec mora , 
cum ille parens imperio stalim cie-* 
mentissimis flatibus innoxia vectura 
deportat illas. Jam mutuis amplexi- 
bus et festinantibus saviis sese per- 
fruuntur ; et illae sedatae lacrymae 
postliminio redeunt , > prolectanto 
gaudio. Sed et tectum , inquit , et 
larem nostrum laetae succedite , et 
afflictas animas cum Psyche vestra 
recreate. Sic allocuta , summas opes 
domus aure®, vocumque servien- 
tium populosam familiam auribus 
earum demonstrat , lavacroque pul- 
cherrimo et inhumans mens® lau- 
titiis eas opipare reficit ; ut , illarum 
prorsRp coelestiiun divitiarum copiis 
2 2 

affluentibus satiatae, jam praecordii* 
penitis nutrirent invidiam. Deni- 
que altera earum satis scrupulose 
curioseque percontari non desinit , 
quis illarum rerum coelestium do- 
minus , quisve vel qualis ipsius sit 
maritus. Nec tamen Psyche conju- 
gale illud praeceptum ullo pacto te- 
merat , vel pectoris arcanis exigit : 
sed e re nata confingit , esse juve- 
nem quemdam et speciosum et com- 
modum lanoso barbitio genas inum- 
brantem , plerumque rurestribus ct 
montanis venatibus occupatum. Et, 
ne qua sermonis procedentis labe 
consilium tacitum proderetur; auro 
facto gemmosisque monilibus onus- 
tas eas, statim vocato Zephyro tradit 
reportandas. Quo protinus perpe- 
trato , sorores egregiae doiruim re- 

deimles, jamque gliscentis invidiae 
felle flagrantes , multa secum ser- 
monibus mutuis perstrepebant. Sic 
denique infit altera : En orba et 
saeva et iniqua fortima ! hoccine tibi 
complacuit , ut utroque parente pro- 
gnatae diversam sortem sustinere- 
mus ? et nos quidem , quae natu ma- 
jores sumus, maritis advenis ancillae ' 
deditae , extorres et lare et ipsa pa- 
tria degamus , longe parentum velut 
exsulantes : haec autem novissima , 
quarmeetu satiante postremus partus 
effudit , tantis opibus et deo marito 
potita sit , quae nec uti recte tanta 
bonorum copia novit? Vidisti , so- 
ror, quanta in domo jacent et qualia 
monilia : quae praenitent vestes , quae 
splendicant gemmae , quantum prae- 
terea passim calcatur aurum. Quod 

.si marllum etiam tam formosuni 
tenet , ut afllrmat ; nulla nunc in. 
orbe toto felicior vivit. Fortassis ta- 
men procedente consuetudine , et 
aflcctione roborata , deam quoque 
illam deus maritus efficiet. Sic est 
liercules ; sic se gerebat , ferebatque. 
Jam jam sursum respicit , et deam 
spirat mulier , quae voces ancillas 
habet , et ventis ipsis imperat. At 
ego misera , primum patre meo se- 
niorem maritum, sortita sum, dein 
cucurbita calviorem , et quovis puero 
.pumiliorem , cunctam domum seris 
et catenis obditam custodientem. 
Suscipit alia : Ego vero maritum 
articulari etiam morbo complicatum , 
curvatumque , ac per hoc rarissimo 
Venerem meam recolentem sustineo, 
plerumque detortos et duratos ia 

lapidem digitos ej us perfricans , fo- 
mentis olidis , et pannis sordidis , 
ct foetidis cataplasmatibus , manus 
tam delicatas istas adurens , nec uxo- 
ris officiosam laciem , sed medie® 
laboriosam personam sustinens. Et 
tu quidem , soror , videris quam 
patienti , vel potius servili ( dicam 
enim libere quod sentio ) hsc per- 
feras animo. Eniravero ego nequeo 
sustinere ulterius tam beatam for- 
tunam collapsam indigne. Recordare 
enim , quam superbe , quam arro- 
ganter nobiscum egerit , et ipsa jac- 
tatione immodic® ostentationis tu- 
mentem suum prodiderit animum ; 
deque tantis divitiis exigua nobis 
invita projecerit \ confestimque pr®-. 
sentiam nostram gravata , propelli et 
efflari, exsibilarique nos jusserit. Nec 

alin mulier , nec omnino spirem , 
nisi eam pessum de tantis opibus de- 
jecero. Ac si tibi etiam , ut par est , 
inacuit nostra contumelia , consi- 
lium validum ambae requiramus. 
Jamque ista, quae ferimus, non pa- 
rentibus nostris , ac nec ulli de- 
monstremus alii ; immo nec omnino 
quid quam de ejus salute norimus. 
Sat est , quod ipsae vidimus , quae 
vidisse poeniluit ; nedum ut genito- 
ribus et omnibus populis tam beatum 
ejus differamus praeconium. Nec sunt 
enim beati , quorum divitias nemo 
novit. Sciet , se non ancillas , sed 
sorores habere majores. Et nimo 
quidem concedamus ad maritos ; et 
lares pauperes ' nostros , sed plano 
* sobrios , revisamus : denique cogi- 

tationibus pressioribus instructa? , ad 

superbiam puniendam firmiores re- 
deamus. Placet pro bono duabus ma- 
lis malum consilium : totisque illis 
tam pretiosis muneribus absconditis , 
comam trahentes , et , proinde ut 
merebantur , ora lacerantes , simu- 
latos redintegrant fletus.' Ac sic pa- 
rentes quoque , redulcerato prorsus 
dolore , raptim deterrentes , vesa- 
nia turgidae , domus suas conten- 
dunt; dolum scelestum , immo vero 
parricidium struentes contra soro- 
rem insontem. Interea Psychen ma- 
ritus ille, quem nescit , rursum suis 
illis nocturnis sermonibus sic com- 
movet : Videsne quantum tibi pe- 
riculum velitatur fortuna eminus ? 
ac , nisi longe firmitoj* praecaves', 
mox cominus congredietur. Perfidae 
lupulae magnis conatibus nefarias in- 

sidias tibi comparant : quarum sum- 
ma est , ut te suadeant meos explo- 
rare vultus ; quos , ut tibi saepe 
praedixi , non videbis , si videris^ 
Krgo igitur , si posthac pessimae 
illae lamiae noxiis animis armatae 
venerint , ( venient autem , scio ) 
neque omnino sermonem conferas ; 
ct f si id tolerare pro genuina sim- 
plicitate , proque animi tui teneri- 
tudine non potueris, certe de ma-r 
rito nil quidquam vel audias , vel 
respondeas. Nam et familiam nostram 
jam propagabimus , et hic adhuc in- 
fantilis uterus gestat nobis infantem 
alium : si texeris nostra secreta si- 
lentio , divinum j si profanaveris , 
mortalem. Nuntio Psyche Iseta flo- 
rebat, et divines subolis solatio plau- 
debat , et futuri pignoris gloria ges- 

tiebat , et materni nominis dignitate 
gaudebat. Crescentes dies et menses . 
exeuntes anxia numerat : et sarcinae 
nesciae rudimenta miratur , de brevi 
punctulo tantum incrementulum lo- 
cupletis uteri. Sed jam pestes illae 
teterriinaeque furiae anhelantes vipe* 
reum virus , et festinantes , impia 
pelerilate navigabant. Tunc sic ite- 
rum moraentarius maritus suam Psy- 
chen admonet : Dies ultima , et ca- 
sus extremus , et sexus infestus , et 
sanguis inimicus jam sumpsit arma , 
et castra commovit , et aciem dir 
rexit , et classicum fpersonavit. Jam 
mucrone destricto jugulum tuuni 
nefariae tuae sorores petunt. Heu 
quantis urgemur cladibus , Psyche 
dulcissima ! Tui nostrique miserere : 
religiosaque continentia domiira | 

maritum , teque et istum parvulum 
nostrum imminentis ruinae infortu- 
nio libera. Nec illas scelestas femi- 
nas , quas tibi post internecivum 
odium et calcata sanguinis foedera , 
sorores appellare non licot , vel 
videas , vel audias ; cum in morem 
Sirenum scopulo prominentes , fu- 
nestis vocibus saxa personabunt. Sus« 
cipit Psyche , singultu lacrymoso 
sermonem incertans : Jamdudum , 
quod sciam , fidei atque parciloquii 
mei perpendisti documenta : nec eo 
secius approbabitur tibi nunc etiam 
firmitas animi mei. Tu modo Ze- 
phyro nostro rursum praecipe , fun- 
gatur obsequio , et in vicem de- 
negat® sacrosanct® imaginis tu® j 
redde saltem conspectum sororum , 
per istos cinnameos et undique pen- 

dulos crines tuos , per teneras et 
teretes et meis similes genas , per 
pectus , nescio quo calore , fervi- 
dum ! Sic in hoc saltem parvulo 
cognoscam faciem tuam. Supplicis 
anxiae piis precibus erogatus , ger- 
mani complexus indulge fructum ; 
et libi devotas caraeque Psyches 
animam gaudio recrea* Nec quid- 
quara amplius in tuo vultu requiro. 
Jam nil officiunt mihi nec ipsae noc- 
tufnae tenebrae. Teneo te meum lu- 
men. His verbis et amplexibus mol- 
libus decantatus maritus , lacrymas- 
que ejus suis crinibus detergens , 
facturum spopondit : et praevertit 
statim lumen nascentis diei. Jugum 
sororium consponsae factionis , ne 
parentibus quidem visis , recta de na- 
vibus scopulum petunt illum , praeci- 

piti cum velocitate : nec venti feren- 
tis oppertae; praesentiam , licentiosa 
cum temeritate prosiliunt in altum. 
Necimmemor Zephyrus regalis edic- 
ti , quamvis invitus , susceptas eas 
gremio spirantis aurae , solo reddi- 
dit. At illae incontatae statim con- 
ferto vestigio domum penetrant , 
complexaeque suam praedam , so- 
rores nomine mentientes , thesau- 
rumque penitus abditae fraudis vulta 
laeto tegentes , sic adulant : Psyche , 
non ita ut pridem parvula , et ipsa 
jam mater es. Quantum , putas , bo- 
ni nobis geris in ista perula ? quantis 
gaudiis totam domum nostram hila- 
rabis ? O nos beatas , quas infantis 
aurei nutrimenta laetabunt ! qui si 
parentum, ut oportet, pulchritudini 
responderit , prorsus Cupido nasce- 

tur. Sic affectione simulata, panlatlm 
sororis invadunt animum. Statimque 
eas la.ssitudine viae sedilibus refotas , 
et balnearum vaporosis fontibus cu- 
ratas, pulcherrimo triclinio mirisque 
illis et beatis edulibus atque tucetis 
oblectat. Jubet citharam loqui, psal- 
litur : tibias agere , sonatur : choros 
canere , cantatur. Quae cuncta prae- 
sente nullo dulcissimis modulis ani- 
mos audientium remulcebant. Nec 
tamen scelestarum feminarum ne- 
quitia vel ipsa mellita cantus dulce- 
dine mollita conquievit : sed ad des- 
tinatam fraudium pedicam sermones 
conserentes , dissimulanter occipiunt 
sciscitari, qualis ei maritus, et unde 
natalium sectacula proveniret. Tunc 
illa simplicitate nimia pristini sermo- 
nis oblita , novum commentum in- 

3 


2 



26 APULEII 

struit; aitque maritum suum de pro* 
vincia proxima , magnis pecuniis 
negotiantem , jam medium cursum 
statis agere , interspersum rara ca- 
nitie. Nec in sermone isto tantillum 
morata , rursum opiparis muneribus 
eas onustas , ventoso vehiculo rcd- 
•didit. Sed dum Zephyri tranquillo 
spiritu sublimatffi domum redeunt , 
sic secum altercantes : Quid , soror , 
dicimus de tam' monstruoso fatuae 
illius mendacio ? Tunc adulescens , 
modo florenti lanugine barbam in- 
struens; nunc aetate media , candenti 
canitie lucidus. Quis ille, quem tem- 
poris modici spatium repentina se- 
necta reformavit ? Nil aliud reperies , 
mi soror , quam vel mendacium is- 
tam pessimam feminam confingere , 
vel formam mariti sui nescire. Quo- 

rum utrum 'verum est, opibus istis 
quam primum exterminanda est. 
Quod si viri sui faciem ignorat, deo 
profecto denupsit ; et deum nobis 
praegnatione ista gerit. Certe si di- 
vini puelli , quod absit , haec mater 
audierit , statim me laqueo nexili 
suspendam. Ergo inierim ad paren- 
tes nostros redeamus , et exordio 
sermonis hu j us quam concolores fal- 
lacias attexamus. Sic inflammatae , pa- 
rentibus fastidienter appellatis , et 
nocte turbatis vigiliis perditae , ma- 
tutino scopulum pervolant ; et inde 
soliti venti praesidio vehementer de- 
volant ; lacrymisque pressura palpe- 
brarum coactis , hoc astu puellam 
appellant : Tu quidem felix , et ipsa 
tanti mali ignorantia beata , sedes 
incuriosa periculi tui : nos autem , 

quo3 pervigili, cura rebus tuis excu- 
bamus , cladibus luis misere crucia- 
mur. Pro vero namque comperimus, 
nec le , socicE scilicet doloris casus- 
que tui, celare possumus , immanem 
colubrum , mullinodis voluminibus 
serpentem , veneno noxio colla san- 
guina ntem , liiant emqu e ingluvie p ro- 
funda , tecum noctibus latenter ac- 
quiescere. Nunc recordare sortis 
Pythiae , quae te pertrucis bestiae 
nuptiis destinatam esse clamavit. Et 
mulli coloni , quique circumsecus 
venantur , et accolae plurimi videre 
eum vespera redeuntem e pastu , 
proximique fluminis vadis innatan- 
tem. Nec diu blandis alimoniarum 
obsequiis te saginaturum omnes af- 
Ijrmant ; sed cum primum praegna- 
tionem istam plenus maturaverit uto- 

rus , opimiore fructu praeditam de- 
voraturum. Ad haec jam tua est exis- 
timatio , utruTT? sororibus pro tua 
cara salute sollicitis assentiri velis, 
et declinata morte nobiscum secura 
periculi vivere , an saevissimae bes- 
tiae sepeliri visceribus. Quqd si te 
ruris hujus vocalis solitudo , vel 
clandestinae Veneris foetidi pericu- 
losique concubitus , et venenati ser- 
pentis amplexus delectant; certe piae 
sorores nostrum fecerimus. Tunc 
Psyche misella , utpote simplex , et 
animi tenella , rapitur verborum tam 
tristium formidine : et , extra ter- 
minum mentis suae posita, prorsus 
omnium mariti monitionum , sua- 
rumque promissionum memoriam 
eflTudit , et in profundum calamitatis 
sese praecipitavit : tremensque , et 

exsangui colore lurida, tertiata ver- 
ba semihianti voce substrepens , sic 
ad illas ait : Vos quidem , carissimas 
sorores , ut par erat , in officio vestras 
pietatis permanetis : verum et illi 
qui talia vobis affirmant, non vi- 
dentur jnihi mendacium fingere. Nec 
enim umquam viri mei vidi faciem , 
vel omnino cujatis sit novi ; sed tan- 
tum nocturnis subaudiens vocibus j 
maritum incerti status et prorsus 
lucifugam tolero ; bestiamque ali- 
quam recte dicentibus vobis merito 
consentio. Meque magnopere sera- 
per a suis terret aspectibus , malum- 
que grande de vultus curiositate prae- ‘ 
minatur. Nunc , si quam salutarem 
opem periclitanti sorori vestrae po- 
testis afferre , jam nunc subsistite. 
Celerum incuria sequens prioris pro- 

videntiae' beneficia corrumpit. Tunc 
nactae , jam portis patentibus , nuda- 
tum sororis animum facinorosae mu- 
lieres , omissis tectae machinae lati- 
bulis , destrictis gladiis fraudium , 
simplicis puellae paventes cogitatio- . 
nes invadunt. Sic denique altera : 
Quoniam nos originis nexus pro tua 
incolumitate periculum quidem nul- 
lum ante oculos habere compellit ; 
viam , quae sola deducit iter ad salu- 
tem, diu diuque cogitatam monstrabi- 
mus tibi. Novaculam praeacutam , ap- 
pulsu etiam palmulae lenientis exaspe- 
ratam , tori qua parte accubare con- 
suesti , latenter absconde ; lucemam- 
que concinne completam oleo , claro 
lumine praemicantem , subde aliquo 
claudentis aululae tegmine : omnique 
isto apparatu tenacissime dissimula- 

to , postquam sulcatos intrahens gres- 
sus cubile solitum conscenderit , jam- 
qiie porrectus , et exordio somni 
prementis implicitus, altum soporem 
flare coeperit ; toro delapsa , nudoque 
vestigio pensilem gradum paululatim 
minuens , coecae tenebrae custodia 
liberata lucerna , praeclari tui faci- 
noris opportunitatem de luminis con- 
silio mutuare : et ancipiti telo illo, 
auda citer prius dextera sursum elata, 
nisi quam valido noxii serpentis no- 
dum cervicis et capitis abscide. Nec 
nostrum, tibi deerit subsidium : sed 
cum primum illius morte salutem 
libi feceris , anxiae praestolabimur : 
cunctisque istis ocius lecum relatis , 
votivis nuptiis hominem te junge- 
mus homini. Tali verborum incendio 
flammata viscera sororis jam prorsus 

ardentis deserentes , ipsae protinus , 
tanti mali confinium sibi etiam exi- 
mie metuentes , flatus alitis im- 
pulsu solito porrecfa3 super scopu- 
lum^ illico pernici se fuga proripiunt: 
statimque conscensis navibus abeunt. 
At Psyche relicta sola , nisi quod in- 
festis furiis agitata , sola non est , 
aestu pelagi simile maerendo fluc- 
tuat : et , quamvis statuto consilio , 
et obstinato animo , jam tum faci-, 
nori suas manus admovens ; adhuc 
incerta consilii titubat , mullisque . 
calamitatis suae distrahitur affectibus. 
Festinat , differt ; audet , trepidat ; ■ 
diflidit , irascitur : et , quod est ulti- 
mum , in eodem corpore odit bes- 
tiam , diligit maritum. Vespera ta- 
men jam noctem trahente, prmcipiti 
festinatione nefarii sceleris instruit 

apparatum. Nox aderat , et maritus 
aderat , primisque Veneris praeliis 
velitatus altum soporem descende- 
rat. Tunc Psyche , et corporis et 
animi alioquin infirma, fati tamen 
saevitia subministrante , viribus ro- 
boratur : et , prolata lucerna , et 
arrepta novacula , sexum audacia 
mutavit. Sed, cum primum luminis 
oblatione tori secreta claruerunt ; 
videt omnium ferarum mitissimam 
dulcissiraamque bestiam , ipsum il- 
lum Cupidinem formosum deum 
formose cubantem : cujus aspectu 
lucernae quoque lumen hilaratum 
increbruit , et acuminis sacrilegi 
novacula praenitebat. At vero Psy- 
che tanto aspectu deterrita , et im- 
pos animi , marcido pallore defec- 
ta , tremensque desedit in imos po- 

plites; et ferrum queerit abscondere , 
sed in suo pectore. Quod profecto 
fecisset , nisi ferrum , timore tanti 
flagitii, manibus temerariis delapsum 
evolasset. Jamque lassa salute , de- 
fecta , dum saepius divini vultus intue- 
tur pulchritudinem , recreatur ani- 
mi. Videt capitis aurei genialem cae- 
sariem ambrosia temulentam, cervices 
lacteas , genasque purpureas perer- 
rantes crinium globos decoriter im- 
peditos , alios antependulos , alios re- 
tropendulos : quorum splendore ni- 
mio fulgurante, jam et ipsum lumen 
lucernae vacillabat/Per humeros vo- 
latilis dei pinnae roscidae micanti flo- 
re candicant ; et quamvis alis quies- 
centibus extimae plumulae tenellae, ac 
delicatae tremule resultantes,inquieta 
lasciviunt. Ceterum corpus glabel- 

Ium alque luculentum , et quale 
peperisse Venerem non poeniteret. 
Ante lectuli pedes jacebat arcus , et 
pbaretra , et sagitt ® , magni dei pro- 
pitia tela. Quae dum insatiabili animo 
Psyche satis curiosa rimatur atque 
pertractat , et mariti sui miratur 
arma ; depromit unam de pharetra 
sagittam , et puncto pollicis extre- 
mam aciem periclitabunda , tremen-^ 
tis etiamnunc articuli nisu fortiore 
pupugit altius ; ut per summam cu- 
tem roraverint parvulae sanguinis 
rosei guttae. Sic ignaraPsyche, spon- 
te in Amoris incidit amorem. Tunc 
magis magisque cupidine flagrans 
Cupidinis , prona in cum elflictim in- 
hians, patulis ac petulantibus saviis 
festinanter ingestis , de somni men- 
sura metuebat. Sed dum bono tanto 

percita , saucia mente fluctuat ; lu- 
cerna illa , sive perfidia pe3sima , sive 
invidia noxia , sive quod tale corpus 
contingere et quasi basiare et ipsa 
gestiebat , evomuit de summa lumi- 
nis sui stillam ferventis olei suppr 
liumerum dei dexterum. Hem , au- 
dax et temeraria lucerna , et amoris 
vile ministerium ! ipsum ignis totius 
deum aduris : cum te scilicet amator 
aliquis , ut diutius cupitis etiam nocte 
potiretur , primus invenerit. Sic 
inustus exsiluit deus , visaque de- 
tectae fidei colluvie, prorsus ex oculis 
et manibus infelicisslmae conjugis 
tacitus avolavit. At Psyche stalim 
resurgentis ejus crure dextero mani- 
bus ambabus arrepto , sublimis evec- 
tionis appendix miseranda, et per 
nubilas plagas penduli comitatus ex- 
31 4 

trema consequia , tandem fessa de- 
labi lur solo. Nec deus amator humi 
jacentem deserens, involavit proxi- 
mam cupressum , deque ejus alto ca- 
cumine sic eam graviter commotus 
affatur : Ego quidem , simplicissima 
Psyche , parentis meoe Veneris prae- 
ceptorum immemor , quae te miseri 
extremique hominis devinctam cu- 
pidine , inhnio matrimonio addici 
jusserat, ipse potius amator advolavi 
tibi. Sed haec feci leviter , scio : et 
praeclarus ille sagittarius , ipse me 
telo meo percussi, teque conjugem 
meam feci , ut bestia scilicet libi vi- 
derer,^ ferro caput cxcideresmeum, 
quod istos amatores tuos oculos ge- 
rit ? Hax libi idemlidem semper ca- 
venda censebam , haec benivole re- 
monebam. Sed illae quidem consilia- 

trioes egregiae tuae , tam perniciosi 
magisterii dabunt actutum mihi pce- 
nas j te vero tantum fuga mea puni- 
vero. Et cum termino sermonis , 
pinnis in altum se proripuit. Psyche 
vero humi prostrata , et quantum 
visu poterat , volatus mariti prospi- 
ciens , extremis aiHigebat lamenta- 
tionibus animum. Sed ubi remigio 
plumae raptum maritum proceritas 
«patii fecerat alienum , per proximi 
fluminis marginem praecipitem sese 
dedit. Sed mitis fluvius , in honorem 
dei scilicet , qui et ipsas aquas urere 
consuevit , metuens sibi , confestim 
eam innoxio volumine' super ripam 
florentem herbis exposuit. T unc forte 
Pan deus rusticus juxta supercilium 
amnis sedebat , complexus hic humo 
Cannam deam , eam que voculas om- 

nimodas edocens recinere. Proxime 
ripam vago pastu lasciviunt comam 
fluvii tondentes capellae. Hirtuosus 
deus sauciam Psychen , atque defec- 
tam , utcumque casus ejus non in- 
scius, clementer ad se vocntam sic 
permiilcet verbis lenientibus: Puella 
scitula , sum quidem rusticanus et 
opilio , sed senectutis prolixae bene- 
ficio , mullis experimentis instructus. 
V erum , si recte conjecto , quod pro- 
fecto prudentes viri divinationem 
autumant , ab isto titubante et saepius 
vacillante vestigio , deque nimio pal- 
lore corporis , et assiduo suspiratu , 
immo et ipsis m$rentibus oculis tuis , 
amore nimio laboras. Ergo mihi aus- 
culta , nec te rursus praecipitio ,■ vel 
ullo mortis arcessito genere perimas. 
Luctum desine , et pone maerorem : 

precibusque potius deorum maxi- 
mum percole: et, utpote adulescen- 
tem delicatum luxuriosumque , blan- 
dis obsequiis promerere. Sic locuto 
deo pastore , nulloque sermone red- 
dito , sed adorato tantum numine sa- 
lutari , Psyche pergit ire. Sed cum 
aliquam mullum viae laboranti ves- 
tigio pererrasset , inscio quodam 
tramite jam delaben te, accedit quam- 
dam civitatem , in qua regnum ma- 
ritus unius sororis ejus obtinebat. 
Qua re cognita, Psyche nuntiari prae- 
sentiam suam sorori desiderat : mox 
inducta , mutuis amplexibus alternae 
salutationis expletis, percontanti cau- 
sas adventus sui , sic infit : Meministi 
consilium vestrum scilicet , quo mihi 
suasistis , ut bestiam , quae mariti 
mentito nomine mccum quiescebat , 


Digilized by Googit 



t 


4a A /P U L E I I 

priusquam ingluvie voraci me misel- 
lam hauriret , ancipiti novacula pe- 
rimerem. Sed cum primum , ut aeque 
placuerat, conscio lumine vultus ejus ' 
aspexi ; video mirum divinumque 
prorsus spectaculum ; ipsum illum 
deae V eneris filium , ipsum , inquam , 
Cupidinem leni quiete sopitum. Ac 
dum tanti boni spectaculo percita , 
et nimia voluptatis copia turbata , 
f ruendi laborarem inopia ; casu scili- 
cet pessimo , lucerna fervens oleum 
rebullivit in ejus humerum. Quo do- 
lore statim somno recussus , ubi me 
ferro et igni conspexit armatam , Tu 
quidem , inquit , ob istud tam dirum 
facinus , confestim toro meo divorle, 
tibique res tuas habeto. Ego vero so- 
rorem tuam , et nomen quo tu cense- 
ris, aiebat, jam mihi confarreati» 


DigitL:. 


: / Goo^k’ 



LIBER V; 


43 


nuptiis' conjugabo. Et statim Zephy- 
ro praecipit , ultra terminos me do- 
mus ejus efflaret. Necdum sermonem 
Psyclic finierat : illa vesanae libidi- 
nis et invidiae noxiae stimulis agitata, 
praeconcinnato mendacio fallens ma- 
ritum , quasi de morte parentum 
aliquid comperisset-, statim navem 
ascendit ; et ad illum scopiilum pro- 
tinus pergit : et , quamvis alio vento 
flante , coeca spe tamen inhians , Ac- 
cipe me , dicens , Cupido , dignam 
te conjugem : et, tu, Zephyre, sus- 
cipe dominam : saltu se maximo prae- 
cipitem dedit. Nec tamen ad illum 
locum , vel saltem mortua , pervenire 
potuit. Nam per saxa cautium mem- 
bris jactatis atque dissipatis , et , 
proinde ut merebatur, laceratis Vis- 
ceribus suis , alitibus bestiisque ob « 

vium ferens pabulum , interiit. Nec 
vindictae sequentis poena tardavit. 
Nam Psyche errabundo rursus gradu 
pervenit ad civitatem aliam , in qua 
pari modo soror morabatur alia. Nec 
secius et ipsafallacie germanitatis in- 
ducta, et in sororis sceleratas nuptias 
aemula, festinavit ad scopulum : inque 
simile mortis exitium cecidit. Inter- 
dum Psyche quaesitioni Cupidinis in- 
tenta , populos circuibat. Ille vul- 
nere lucernae dolens , in ipso thalamo 
matris jacens ingemebat. Tunc avis 
peralba illa Gavia , quae super fluctus 
marinos pinnis natat , demergit sese 
propere ad oceani profundum gre- 
mium. Ibi commodum Venerem la- 
vantem natanteinque propter assis- 
tens, indicatadustumfiliumejusgra vi 
vulneris dolore , maerentem , dubium 

salutis jacere rjamque per eundorum 
ora populorum rumoribus conviciis- 
qiie variis omnem Veneris familiam 
male audire ; quod ille quidem mon- 
tano scortatu, tu vero marino nata- 
tu secesseritis. Ac per hoc non volup- 
tas ulla , non gratia , non lepos , sed 
incompta, et agrestia, et horrida cunc- 
ta sint ; non nuptiae conjugales, non 
amicitiae sociales , non liberum cari- 
tates, sed enormis illuvies, et squalen- 
tiumfoederuminsuavefastidium. Haec 
illa verbosa et satis curiosa avis , in au- 
ribus Veneris filium lacerans existi- 
matione, ganniebat. At Venus irata 
solidum , exclamat repente : Ergo 
j am ille bonus filius meus liabet ami- 
cam aliquapi ? Prome , agedum , quae 
sola mihi servis amanter, nomen ejus, 
quae puerum ingenuum et investem.* 

sollicitavit , sive illa de nympha- 
rum populo , seu de horarum nu- 
mero , seu de musarum choro , vel de 
mearum gratiarum ministerio. Neo 
loquax illa conticuit avis ; sed , Nes- 
cio , inquit , domina : puto puellam , 
( si probe memini, Psyches nomine 
dicitur ) efflictim cupere. Tunc indi- 
gnata Venus exclamavit : Vel maxi- 
me Psychen illam, meae formae suc- 
cubam , mei nominis aemulam , vere 
diligit. Nimirum istud incrementum 
lenam me putavit, cujus monstratu 
puellam illam cognosceret. Haec qui- 
ritans properiter emergit e mari , 
suumque protinus aureum thalamum 
petiit : et reperto , sicut audierat , 
aegroto puero jam inde a foribus 
quam maxime boans. Honesta, in- 
quit , haec , et natalibus nostris bor 

ttBeque tuae frugi congruentia? Ut 
primum quidem tuae parentis, immo 
dominae praecepta calcares , nec sor- 
didis amoribus inimicam meam pol- 
lueres ; verum etiam hoc aetatis puer, 
tuis licentiosis et immaturis j ungeres 
amplexibus ; ut ego nurum scilicet 
tolerarem inimicam. Sed utique prae- 
sumis nugo et corruptor , et inama- 
bilis, te solum generosum, nec me 
jam per aetatem posse concipere» 
Velim ergo scias , mullo te meliorem 
filium alium genituram ; immo , ut 
contumeliam magis sentias, aliquem 
de meis adoptaturam vernulis : eique 
donaturam istas pinnas , et flammas , 
et arcum , et istas sagittas , et omnem 
meam suppellectilcm , quam tibi non 
ad hos usus dederam. Nec enim de 
patris tui bonis , ad instructionem 

istam quidquam concessum est. Sed 
rnale prima tua pueritia inductus es, 
et acutas manus liabes , et majores 
tuos irreverenter pulsasti toties j et 
ipsam matrem tuam , me, inquam, ip- 
sam , parricida , denudas quotidie ; 
et percussisti saepius , et quasi vi- 
duam utique contemnis : nec vitri- 
cum tuum , fortissimum illum maxi- 
mumque bellatorem , metuis. Quid- 
ni ! cui saepius , in angorem mei 
pellicatus , puellas propinare con- 
suesti. Sed jam faxo , te lusus hujus 
pceniteat , et sentias acidas el amaras 
nuptias istas. Sed nunc irrisui habita 
q\iid agam ? quo me conferam ? qui- 
bus^ modis ‘stellionem istum cohi- 
beam ? Petamne auxilium ab inimica 
mea Sobrietate, quam propter hujus 
ipsius luxuriem offendi saepius ? aut 

rustic® squaleniisqiie femin® collo- 
quium prorsus adhibendum esi ? hor- 
resco : nec tamen vindict® solafium 
unde unde spernendum est. Illa milii 

prorsus adhibenda est , nec ulla alia : 
. . ‘ 

qu® castiget asperrime nugonem is- 
tum : pharetram explicet , et sagittas 
dearmet , arcum enodet , t®dam de- 
flaimmet , immo et ipsum corpus ejus 
acrioribus remediis coerceat. Tunc 


injuri® me® litatum crediderim , 
cum ejus comas , quas istis manibus 
meis subinde aureo nitore perstrinxi, 
deraserit : pinnas , quas meo gremio 
nectarei fontis infeci , pr®totonderit. 
Sic etfala , foras sese proripit infesta , 
et stomachata biles venereas. Sed 


eam protinus Ceres et Juno conti- 
nuantur : visamque vultu tumido , 


qu®siere , cur truci supercilio tan- 
•''2 5 



Digitized by Googie 



tam venustatem micantium oculorum 
coerceret ? At illa , Opportune , in- 
quit , ardenti prorsus isto meo pec- 
tori violentiam scilicet perpetraturae 
venitis. Sed totis, oro , vestris viribus 
Psychen illam fugitivam, volaticam , 
mihi requirite. Nec enim vos utique 
domus meae famosa fabula , et non 
dicendi filii mei facta latuerunt. Tunc 
illae ignarae , quae gesta sunt, palpare 
V eneris iram saevientem sic adortae : 
Quid tale , domina , deliquit tuus 
filius , ut animo pervicaci voluptates 
illius impugnes : et, quam ille diligit^ 
tu quoque perdere gestias ? Quod 
autem , oramus , isti crimen , si puellae 
lepidae libenter arrisit ? An ignoras 
eum masculum et juvenem esse ^ 
vel certe jam quot sitannorum oblita 
es ? An quod aetatem portat bellule , 

puer tibi semper videtur? Mater au- 
tem tu, et praeterea cordata mulier , v 
filii tui lusus semper explorabis cu-!> 
riose , et in eo luxuriem culpabis, et 
amores revinces , et tuas artes tuas- 
que delicias in formoso filio repre-- 
hendes ? Quis autem te deum , quis 
hominum patietur , passim cupidines 
populis disseminantem , cum tuae 
domus amores amare coerceas, et 
vitiorum muliebrium publicam prae- 
cludas oilicinam ? Sic illae metu sa^ 
gittarum , patrocinio gratioso Cupi- 
dini, quamvis absenti, blandiebantur. 
Sed V enus indignata ridicule tractari, 
suas injurias, prae versis illis, alte 
rursus concito gradu , pelago viam 
capes it. 

Post anxiam disquisitionem , post 
Cereris suasionem , post Junonis refra- 
gationem , Psyche ultronea Veneri sese 
oifert. Veneris ascensus in ccelum et nu- 
minum imploratio describitur ; ej usque 
in Psychen jussa imperiosissima memo- 
rantur : ut scilicet acervum omnifariae 
frugis granis sejugatis disponeret ; ut 
floccum velleris pretiosi quaesitum affer- 
ret; utliquorem stygium urnula deferret ; 
ut a Proserpina pyxidem formositate re- 
pletam referret. Quibus omnibus divino 
adminiculo confectis , nubit Psyche iu 
concilio deorum Cupidini suo ; celebran- 
turque in coelo nuptiae : ex quo matrimo- 
nio nascitur Voluptas, 

Interea Psyche variis jactabatur 
discursibus , dies noctesque mariti 
vestigationibus inquieta , animo tanto 
cupidior; iratum licet, si non uxo- 
riis blanditiis lenire , certe servilibus 
precibus propitiare. Et , prospecto 
templo quodam in ardui montis ver- 
tice , Unde autem , inquit , scio , an 
istic meus degat dominus ? Et illico 
dirigit citatum gressum , qua defec- 
tum prorsus assiduis laboribus spes' 
incitabat et votura. Jamque gnaviter 
emensis celsioribus jugis , pulvina- 
ribus sese proximam intulit. Videt 
ppicas frumentarias in acervo , et alias 
flexiles in corona ; et spicas hordei 

videt. Erant et falces, et operae mes- 
soriae mundus omnis ; sed cuncta 
passim jacentia, et incuria confusa, 
ct , ut solet , aestu laborantium mani- 
bus projecta. H«c singula Psyche 
curiose dividit, el discretim remota, 
rite componit : rata scilicet , nullius 
dei fana et cerimonias negligere se 
debere , sed omnium benivolain mi- 
sericordiam corrogare. Haec eam 
sollicite seduloque curantem , Ceres 
alma deprehendit ; et longum excla- 
mat protinus : Ah , Psyche miseran- 
da ! totum per orbem Venus anxia 
disquisitione tuum vestigium furens 
animi requirit ; teque ad extremum 
supplicium expetit , et totis numinis 
sui viribus ultionem flagitat. Tu vero 
rerum mearum tutelam nunc geris, 
et aliud quidquam cogitas nisi de tua 

salute ? Tunc Psyche pedes ejus 
advoluta , et uberi fletu rigans deae 
vestigia , humuinque verfens crini- 
bus suis , multijugis precibus editis 
veniam postulabat: Per ego te frugi- 
feram tuam dexteram istam depre- 
cor , per laetificas messium cerimo- 
nias y per tacita sacra cistarum , et 
per famulorum tuorum draconum 
pinnata curricula , et glebae siculae 
sulcamina , et currum rapacem , et 
terram tenacem , et illuminarum 
Proserpinae nuptiarum demeacula , 
et luminosarum filiae inventionum' 
remeacula, et cetera, quae silentio 
tegit Eleusinis Atticae sacrarium , ' 
miserandae Psyches animae , supplicis 
tuae , subsiste. Inter istam sploarum 
congeriem patere vel pauculos dies 
delitescam ; quoad deae tantae sieviens 

ira spatio temporis mitigetur , vet 
certe meae vires diutino labore fessae , 
quietis intervallo leniantur. Suscipit 
Ceres r Tuis quidem lacryraosis pre-* 
cibus et commoveor , et opitulari 
cupio ; sed cognatae meae , cum- 
qua etiam antiquum foedus amicitiae 
colo , bonae praeterea feminae , ma-f- ^ 
lam gratiam subire nequeo. Dece-- 
de itaque istis aedibus protinus : 
et , quod a me retenta custoditaque 
non fueris , optimi consule. Con- 
tra spem suam repulsa Psyche , et 
afflicta duplici maestitia , iter retror-i 
sum porrigens inter subsitae conval-? 
lis sublucidum lucum, prospicit fa- 
num solerti fabrica structum : neo 
ullam vel dubiam spei melioris viam 
volens omittere , sed adire cujuscum- 
que dei veniam,sacra tis £b ribus pro'xi4 

inal.. Videl dona speciosa, et lacinias 
auro lilleratas ramis arborum posli- 
busque suffixas ; quae cum gratia facti, 
nomen deae , cui fuerant dicata , testa- 
bantur. Tunc genu nixa , et manibus 
aram tepentem amplexa , detersis 
ante lacrymis , sic apprecatur : Ma- 
gni J ovis germana et conj uga , sive tu 
Sami , quae querulo partu vagitu que 
et alimonia tua gloriatur , tenes ve- 
tusta delubra : sive celsae Carthagi- 
nis , quae te virginem vectura leonis 
coelo commeantem percolit , beatas 
sedes frequentas : sive prope ripas 
Inachi , qui te jam nuptam Tonantis , 
et reginam dearum memorat , incly- 
tis Argivorum praesides moenibus ; 
quam cunctqs oriens Zigiam vene- 
ratur , et omnis occidens Lucinam 
appellat : sis meis extremis casibus 

Juno Sospita , meque in tantis exant** 
latis laboribus defessam , imminentis 
periculi metu libera. Quod sciam , 
soles pr®gnantibuspericlitantibus ul- 
tro subvenire. Ad istum modum sup- 
plicanti statim sese Juno cum totius 
sui numinis augusta dignitate prjE- 
sentat j et protinus, Quam vellem, 
inquit , per fidem , nutum meum pre- 
cibus tuis accommodare : sed contra 
voluntatem Veneris, nurus meje, 
quam filiae semper dilexi loco , prae- 
stare me pudor non sinit. Tunc etiam 
legibus, quae servos alienos profu- 
gos , invitis dominis, vetant suscipi , 
prohibeor. Isto quoque fortunae nau- 
fragio Psyche perterrita , nec indi - 
pisci jam maritum volatilem quiens, 
tota spe salutis deposita, sic ipsa suas 
cogitationes consuluit: Jam quaepos» 

stml alia meis aerumnis lentari vel 
adhiberi subsidia , cui ne dearum 
quidem^ quamquam volentium, po- 
tuerunt prodesse suffragia? Quorsum 
itaque, tantis laqueis inclusa, vesti- 
gium porrigam ; quibusque tectis vel 
etiam tenebris abscondita , magnm 
V eneris inevitabiles oculos effugiam ? 
Quin igitur masculum tandem sumis 
animum , et cassae speculae renuntias 
fortiter , et ultroneam te dominae tu® 
reddis, et vel sera modestia s®vientes 
impetus ejus mitigas ? Qui scias , an 
etiam , quem diu qu®ritas, illic in do- 
mo matris reperias ? Sic ad dubium 
obsequium, immo ad certum exitium 
pr®parata , principium futur®secum 
meditabatur obsecrationis. At V enus 
terrenis remediis inquisitionis ab- 
nuens , coelum petit. Jubet instrui 

currum , quem ei Vulcanus subtili fa- 
bric-a studiose poliverat , et ante tha- 
lami rudimentum nuptiale munus ob- 
tulerat , limjE tenuantis detrimento 
conspicuum , et ipsius auri damno 
pretiosum. De multis , quae circa cu- 
biculum dominae stabulant, proce- 
dunt quatuor candidae columbae, et hi- 
laris incessibus picta colla torquentes, 
jugum gemmeum subeunt ; suscep- 
taque domina laetae subvolant. Cur- 
rum deae prosequentes gannitu con- 
strepenti lasciviunt passeres : ceterae , 
quae dulce cantitant aves , melleis mo- 
dulissuave resonantes,adventum deae 
praenuntiant. Cedunt nubes , et coe- 
lum filiae panditur : et summus aether 
cum gaudio suscipit deam. Nec ob- 
vias aquilas , vel accipitres rapaces 
pertimescit magnae Veneris canora 


Digitized h / Google 



LIBER VI. 


63 


familia. Tunc se protinus ad regias 
Jovis arces dirigit , et petitu superbo 
Mercurii , dei vocalis , oper® neces- 
sariam usuram postulat. Nec renuit 
Jovis caerulum supercilium. Tunc 
ovans illico, comitante etiam Mer- 
curio, Venus coelo demeat, eique 
sollicite seri^ verba ; Frater Arcas , 
scis nempe sororem tuam V enerem 
sine Mercurii pr®sentia nil iHnquam 
fecisse : nec teprmlerit utique quanto 
jam tempore delitescentem ancillam 
nequiverim reperjre. Nil ergo super- 
eat , quam tuo prfficonio praemium 
investigationis publicitus edicere. 
Fac ergo mandatum matures meum , 
ct indicia , quibus possit agnosci , 
manifeste designes ; ne, si quis occul- 
ta tionis illicitae crimen subierit, igno- 
ranti® se possit excusatione defende*» 

re. Et simul dicens , libellum ei por- 
rigit, ubi Psyches nomen contineba- 
tur , et cetera. Quo facto, protinus 
domum secessit. Nec Mercurius omi- 
sit obsequium. Nam per omnium ora 
populorum passim discurrens, sic 
mandatae praedicationis munus exse- 
quebatur : Si quis a fuga retrahere , 
vel occultam demonstrare poterit 
fugitivam regis filiam Veneris ancil- 
lam , nomine Psychen , conveniat 
retro metas Murtias Mercurium prae- 
dicatorem , accepturus indicinae no- 
mine ab ipsa Venere septem savia 
suavia , et unum blandientis appulsu 
linguae longe mellitum. Ad hunc mo- 
dum pronuntiante Mercurio , tanti 
praemii cupido certatiin omnium 
mortalium studium arrexerat. Quae 
res nunc vel maxime sustulit Psyches 

, omnem contationem. Jamque fores 
ejus dominae proximanti occurrit 
una de famulatione Veneris, nomine 
Consuetudo : statimque , quantum 
maxime potuit , exclamat : Tandem , 
ancilla nequissima , dominam habere 
te scire coepisti ? An pro cetera mo- 
rum tuorum temeritate istud quoque 
nescire te fingis , quantos labores 
circa tuas inquisitiones sustinueri- 
mus ? Sed bene , quod meas potissi- 
mum manus incidisti , et inter Orci 
cancros jam ipsos adhaesisti , datura 
scilicet actutum contumaciae tantae 
poenas. Et audaclter in capillos ejus 
immissa manu , trahebat eam , nequa- 
quam renitentem. Quam ubi primum 
inductam , oblatamque sibi conspexit 
V enus , latissimum cachinnum extol- 
lit , et qualem solent ferventer irati : 

caputque quatiens , et adscalpens 
aurem dexteram , Tandem , inquit^- 
dignata es socrum tuam salutare? Au 
potius maritum, qui vulnere tuo 
periclitatur , intervisere venisti ? Sed 
esto secura ; jam enim excipiam te , 
ut bonam nurum condecet. Et , Ubi', 
inquit , Sollicitudo atque Tristities , 
ancillai meae? Quibus introvocatis, 
torquendam tradidit eam. At illae 
sequentes herile praeceptum , Psy- 
chen misellam flagellis afflictam , et 
ceteris tormentis excruciatam, ite- 
rum dominae conspectui reddunt. 
Tunc rursus sublato risu Venus , Et 
ecce , inquit , nobis turgidi ventris 
sui lenocinio commovet miseratio- 
nem ; unde me praeclara sobole aviam 
beatam scilicet faciat. Felix vero ego , 
quae in ipso aetatis meae flore vocabor 

avia : et vilis ancillae filius nepos V 
neris audiet. Quamquam inepta ego 
frustra filium dicam. Impares enim 
nuptiae , et praeterea in villa sine 
testibus , et patre non consentiente 
factae , legitimae non possunt videri ; 
ac per hoc spurius iste nascetur ; si 
tamen partum omnino proferre te 
patiemur. His editis , involat eam, 
vestemque plurifariam diloricat : ca- 
pilloque discisso , et capite conquas- 
sato , graviter affligit , et , accepto 
frumento et hordeo , et milio , et pa- 
pavere , et cicere , et lente , et faba , 
commixtisque acervatim confusisque 
in unum grumulum , sic ad illam : 
Videris enim mihi tam deformis an- 
cilla nullo alio, sed tantum sedulo 
ministerio amatores tuos promereri: 
jam ergo et ipsa frugem tuam peri- 

ditabor. Discerne seminum istorum 
passivam congeriem : singulisque 
granis rite dispositis, atque sejuga- 
tis , ante istam vesperam opus expe- 
ditum approbato mihi. Sic assignato 
tantorum seminum cumulo , ipsa coe- 
nre nuptiali concessit. Nec Psyche 
manus admolitur inconditae illi et 
inextricabili moli ; sed immanitate 
praecepti consternata , silens obstu- 
pescit. Tunc formicula illa parvula , 
atque ruricola, certa tum dillicultatis 
tantae , laborisque miserta contuber- 
nalis magni dei , socrusque saevitiam 
exsecrata , discurrens gnaviter con- 
vocat corrogatque cunctam formica- 
rum accolarum classem : Miseremini, 
terrae omniparentis agiles alumnae , 
miseremini , et Amoris uxori, puell$ 
lepidae , periclitanti prompta veloci- 

tale succurrile. Ruuat ali® superque 
ali® sepedum populorum und® , 
summoque studio slngul® grana lim 
tolum digerunt acervum : separa- 
timque distributis, dlssilisque gene- 
ribus, e conspectu perniciter abeunt. 
Sed initio noctis e convivio nuptiali 
vino madeas et fragrans balsama Ve- 
nus remeat, totumque revincta cor-* 
pus rosis micantibus ; visaque dili- 
gentia miri laboris. Non tuum, inquit, 
nequissima , nec tuarum manuum is- 
tud opus , sed illius cui tuo , immo et 
ipsius malo placuisti. Et, frusto ci- 
barii panis ei projecto , cubitum fa- 
cessit. Interim Cupido solus interio- 
ris domus unici cubiculi custodia 
clausus coercebatur acriter : partim , 
ne petulanti luxurie vulnus grava- 
ret ; partim , ne cum sua cupita con- 

veniret. Sic ergo distentis , et sub 
uno tecto separatis amatoribus, tetra 
nox exantlata. Sed Aurora commo- 
dum inequitante , vocatae Psychae 
Venus ipfit talia : Videsne illud ne- 
mus , quod fluvio prasterruenli ripis- 
que longis attenditur ; cujus imi gur- 
gites vicinum fontem respiciunt ? 
Oves ibi nitentes , aurique colore 
florentes , incustodito pastu vagan- 
tur. Inde dc coma pretiosi velleris 
floccum milii confestim quoquomodo 
quaesitum afferas censeo. Perrexit 
Psyche volenter , non obsequium 
quidem illa functura , sed requiem 
malorum praecipitio fluvialis rupis - 
habitura. Sed inde de fluvio Musicae 
suavis nutricula , leni crepitu dulcis 
aurae divinitus inspirata , sic vatici- 
natur Arundo viridis : Psyche , tantis 

aerumnis exercita , neque tua miser- 
rima morte meas sanctas aquas pol- 
luas, nec vero contra formidabiles 
oves istius orae feras aditum; quoad 
de solis flagrantia mutuatae calorem , 
truci rabie solent efferri , cornuque 
acuto , et fronte saxea , et nonnum- 
quam venenatis morsibus in exitium 
saevire mortalium ; sed dum meridies 
solis sedaverit vaporem , et pecua 
spiritus fluvialis serenitate conquie- 
verint, poteris sub illa procerissima 
platano , quae mecum simul unum 
fluentum bibit , latenter te abscon- 
^iere : et cum primum mitigata furia 
laxaverint oves animum , percussis 
frondibus attigui nemoris, lanosum 
aurum reperies, quod passim stirpi- 
bus connexum obhaerescit. Sic Arun- 
do simplex et humana Psychen aeger- 

rimam salutem suam docebat. Nec 
auscultatu pcenilendo diligenter in- 
structa illa , cessavit : sed observatis 
omnibus , furatrina facili , flaventis 
auri mollitie congestum gremiuili 
Veneri reportat. Nec tamen apud 
dominam saltem secundi laboris pe- 
riculum , s6cundum testimonium 
meruit ; sed contortis superciliis sub- 
ridens amarum , sic inquit : Nec me 
praeterit hujus quoque faci i auctor 
adul terinus. Sed j am nunc ego sedulo 
periclitabor , an oppido forti animo 
singularique prudentia sis praedita. 
Videsne insistentem celsissimae illi 
rupi montis ardui verticem , de quo 
fontis atri fuscae defluunt undae, pro- 
ximaeque conceptaculo vallis inclusae 
slyglas irrigant paludes , et rauca 
Cocyti fluenta nutriunt. Indidem 

mihi de summi fontis penita scaturi- 
gine rorem rigentem hauritum .ista 
confestim deferto urnula. Sic aiens/ 
crystallo dedolatum vasculum, in- 
super ei graviora comminata, tradi-' 
dit. At illa studiose gradiim celerans , 
montis extremum petit tumulum ; 
certe vel illic inventura vitae pessi- 
mae finem. Sed cum primum prae- 
dicti jugi conterminos locos appulit , 
videt rei vastae letlialem difficulta- 
tem. Namque saxum immani magni- 
tudine procerum , et inaccessa sale- 
britate lubricum , mediis d faucibus 
lapidis fontes horridos evomebat : 
qui statim proni foraminis lacunis 
editi , perque proclive delapsi , et 
angusti canalis exserto contecti tra- 
mite > proximam convallem latenter 
incidebant : dextera laevaque cauti- 
2 7 

bus cavalis proserpunt , et longa 
colla porrecti saevi dracones , in- 
connivae vigiliae luminibus addictis , 
et in perpetuam lucem pupillis ex- 
cubantibus. Jamque et ipsae semet 
muniebant vocales aquae. Jam et , 
Discede; et, Quid facis? Vide; et, 
Quid agis ? Cave ; et , Fuge ; et , 
Peribis ; subinde clamant. Sic im- 
possibilitate ipsa mutata in lapidem 
Psyche , quamvis praesens corpore , 
sensibus tamen aberat : et inextrica- 
bilis periculi mole prorsus obruta , 
lacrymarum etiam extremo solatio 
carebat. Nec providentiae bonae gra- 
ves oculos innocentis animae latuit 
aerumna. Nam supremi Jovis regalis 
ales illa, repente propansis utrim- 
que pinnis adfuit rapax aquila ; me- 
morque veteris obsequii , quo ductu 

Cupidinis Jovi pocillatorem pliry- 
gium sustulerat , opportunam ferens 
opem , deique numen in uxoris labo- 
ribus percolens , alti culminis diales 
vias deserit : et ob os puellae praevo- 
lans , incipit ; At tu simplex alioquin , 
et expers rerum talium , sperasne te 
sanctissimi nec minus truculenti fon- 
tis vel unam stillam posse furari, vel 
omnino contingere ? Diis etiam ipsi- 
que J ovi formidabiles aquas istas sty- 
gias vel fando comperisti? quodque 
vos dejeratis per numina deorum , 
deos per Stygis majestatem solere? 
Sed cedo istam urnulam. Et protinus 
arreptam, completamque festinanter, 
libratisque pinnarum nutantium mo- 
libus , inter genas saevientium den- 
tium , et trisulca vibramina draco- 
num , remigium dextera leevaque 

.porrigens, violentes aquas , elui abi- 
ret innoxius prcEminantes , excipit : 

. commenta ob j ussum V eneris petere, 
eique se praeministrare. Quare paulo 
facilior adeundi fuit copia. Sic ac-r- 
ceplam cum gaudio plenam urnulam 
Psyche Veneri citata retulit. Nec 
tamen nutum deae saevientis vel tunc 
expiare potuit. Nam sic eam , majora 
atque pejora flagitia comminans, 
appellat renidens exitiabile : Jam tu 
quidem videris niaga quaedam mihi 
et alte prorsus malefica , quae talibus 
praeceptis meis obtemperasti gnavi- 
ter. Sed adhuc istud , mea pupula , 
ministrare debebis. Sume istam pyjii- 
dem : ( et dedit protinus) et usque ad 
inferos et ipsius Orci ferales penates 
je dirige. Tunc conferens pyxidem 
Proserpinae , Petit de te Venus , di- 

cito , modicum de tua mittas ei for- 
piositate, vel ad imam saltem diecu- 
lam sulTiciens. Nam quod habuit , 
dum filium curat aegrotum , con- 
sumpsit atque contrivit omne. Sed 
haud immaturius redito ; quia me 
necesse est indidem delibutam thea- 
trum deorum frequentare. Tunc Psy- 
che vel maxime sensit ultimas fortu- 
nas suas ; et , velamento rejecto , ad 
promptum exilium sese compelli ma- 
nifeste comperit. Quidni ? quae suis 
pedibus ultro ad Tartarum manes- 
que demeare cogeretur. Nec cunctata 
diutius , pergit ad quampiam turrim 
praealtam , indidem se datura prae- 
cipitem ; sic enim rebatur , vel ad 
inferos recta atque pulcherrime so 
posse descendere. Sed turris proru- 
pit in vocem subitam, et, Quid te, 

inquit , prascipitio , misella , quaeris 
exstinguere? quidque jam novissi-- 
mo periculo laborique isto temere 
succumbis ? Nam , si spiritus corpore 
tuo semel fuerit sejugatus , ibis qui- 
dem profecto ad imum Tartarum, 
sed inde nullo pacto redire poteris. 
Mihi ausculta : Laceda3mon Achaiae 
nobilis civitas non longe sita est : 
hujus conterminam , deviLs abditam 
-locis , quaere Taenarum. Inibi spira- 
culum Ditis et per portas hiantes 
monstratur iter invium : cujus te 
limite transmeato viae simul com- 
miseris , jam canale directo perges 
ad ipsam Orci regiam. Sed non liac- 
tenus vacua debebis per illas tenebras 
Incedere , sed offas polentae mulso 
concretas ambabus gestare manibus , 
at etiam in ipso ore duas ferre stipes. 

Jamque confecta bona parte morti- 
ferae viae , continuaberis claudum 
asinum lignorum gerulum , cum 
agasone simili ; qui te rogitabit , 
decidentis sarcinae fusticulos aliquos 
porrigas ei ; sed tu nulla voce de- 
prompta, tacita praeterito. Nec mo- 
ra , cum ad flumen mortuum venies , 
cui praefectus Charon protinus expe- 
tens portorium , sic ad ripam ulte 
riorem sutili cymba deducit com- 
meantes. Ergo et inter mortuos ava- 
ritia vivit ? nec Charon ille , Bitis et 
paler, tantus deus, quidquam gratuito 
facit j et pauper moriens viaticum 
debet. quaerere; et, aes si forte prae 
manu.non fuerit, nemo eum exspirare 
patietur ? Huic squalido seni dabis 
nauli nomine de stipibus , quas fe- 
res, alteram : sic tamen ut ipse' sua 

manu de tuo sumat ore. Nec secius 
tibi pigrum fluentum transmeanti 
quidam supernatans senex mortuus , 
putris attollens manus , orabit ut 
eum intra navigium trahas: nec tu 
tamenillicita afflectarepietate. Trans* 
ito fluvio , modicum te progressam 
textrices orabunt anus , telam struen- 
tes , manus paulisper accommodes : 
nec id tamen tibi contingere fas est. 
Nam haec omnia tibi et multa alia de 
Veneria insidiis, orientur , ut vel 
unam de manibus omittas offulam. 
Nec putes futile istud polentarium 
danmum leve. Altera enim perdita , 
lux haec tibi prorsus denegabitur. 
Canis namque pergrandis trijugo et 
satis amplo capite praeditus , immanis 
et formidabilis , conantibus oblatrans 
faucibus , mortuos , quibus jam nil 

wiali polest facere , frustra territando, 
ante ipsum limen et atra atriaProser-» 
pinae semper excubans, servat va-r 
Guam Ditis domum. Hunc offrenatum 
unius, offulae praeda , facile praeter- 
ibis ; ad ipsamque protinus Proserpi- 
nam introibis ; quae te comiter exci- 
piet, ac benigne ; ut et molliter assi- 
dere , et prandium opipare suadeat 
sumere. Sed tu et humi reside , et 
panem sordidum petitum esto : dein- 
de nuntiato quid adveneris , suscep- 
toque quod offeretur , rursus re- 
means , canis saevitiem offula reliqua 
redime : ac deinde avaro navitae data, 
quam reservaveras stipem , transito- 
que ejus fluvio, recalcans priora ves- 
tigia , ad istum coelestium siderum 
redies chorum. Sed inter omnia , 
lipc observandum praecipue tibi cen? 

SCO , ne velis aperire vel inspicere 
illam , quam feres , pyxidem : vel 
omnino formositatis divinae abditum 
cures thesaurum. Sic turris illa pro- 
spicua vaticinationis munus expli- 
cuit. Nec morata Psyche, pergit' 
Taenarum : sumptisque rite stipibus 
illis et offulis , infernum decurrit 
meatum : transitoque per silentium 
asinario debili , et amnica stipe vec- 
tori data, neglecto supernatantis mor- 
tui desiderio , et spretis textricum 
subdolis precibus , et offulae cibo so- 
pita canis horrendi rabie, domum 
Proserpinae penetrat. Nec offerentis 
hospitae sedile delicatum , vel cibum 
beatum amplexa *, sed ante pedes ejus 
residens humilis, cibario pane con- 
tenta , Veneream pertulit legationem. 
Statimque secreto repletam conclu • 

samque pyxide^ i suscipit , et ofFulce 
sequentis fraude caninis latratibus 
obseratis , residuaque navitae reddita 
stipe , longe vegetior ab inferis re- 
currit. Repetita igitur atque adorata 
candida ista luce , quamquam festi- 
nans obsequium terminare , mente 
capitur temeraria curiositate. Et ecce, 
inquit , Inepta ego divin® formosita- 
tis gerula , qu$ ne tantillum quidem 
indidem mihi delibo , vel sic illi ama- 
tori meo formoso placitura. Et cum 
dicto reserat pyxidem. Nec quid- 
quam ibi rerum , nec formositas ulla , 
sed infernus somnus, ac vere stygius : 
qui statim cooperculo revelatus , in- 
vadit eam , crassaque soporis nebula 
cunctis ejus membris perfunditur , et 
in ipso vestigio ipsaque semita collap- 
sam possidet. Et jacebat immobilis , 

et nihil aliud, quam dormiens cada-^ 
Ver. Sed Cupido jam cicatrice solida 
Revalescens , nec diutinam sure Psy- 
ches absentiam tolerans, per arctis- 
simam cubiculi , quo cohibebatur ) 
elapsus fenestram , refectisque pinnis 
aliquanta quiete , longe velocius pro- 
volans , Psychen accurrit suam : de-* 
tersoque somno curiose, et rursum 
in pristinam pyxidis sedem recon- 
dito , Psychen innoxio punctulo suae 
sagittae suscitat. £t ecce , inquit , rur- 
sum perieras f misella , simili curio-» 
sitatc. Sed interiin quidem tu provin- 
ciam , quae tibi matris meae praecepto 
mandata est , exsequere gnaviler : 
cetera egomet videro. His dietis ama- 
tor levis in pinnas se dedit. Psycho 
vero confestim Veneri munus re- 
portat Proserpina;. Interea Cupido 

amore nimio peresus , et aegra farie 
matris suae repentinam severitatem 
pertimescens , ad armile redit : alis- 
que pernicibus coeli penetrato ver- 
tice , magno Jovi supplicat , suamque 
causam probat. Tunc Jupiter , per- 
prensa Cupidinis buccula , manuque 
ad os suum relata , consaviat, atque 
sic ad illum , Licet tu , inquit , do- 
mine fili , numquam mihi concessu 
deum decretum servaris honorem :• 
sed istud pectus meum , quo leges 
elementorum et vices siderum dis- 
ponuntur , convulneraris assiduis ic- 
tibus , crebrisque terrenae libidinis 
foedaveris casibus , contraque leges ^ 
et ipsam Juliam, disciplinamque pu- 
fiiicam turpibus adulteriis existima^ 
fionem famanique meam laeseris , in 
Serpentes , in ignes , in feras , in 


Digilized by Googie 



A P U L E I I 


86 

aves et gregalia pecua serenos vultus 
meos sordide reformando ; attamen 
modestiae meae memor , quodque in- 
ter istas meas manus creveris , cuncta 
perficiam : dum tamen scias , aemulos 
tuos cavere : ac , si qua nunc in terris 
puella praepollet pulchritudine , prae- 
sentis beneficii vicem per eam milii 
repensare te debere. Sic fatus, jubet 
Mercurium deos omnes ad concio- 
nem protinus convocare ; ac si qui 
coetu ccelestium defuisset, in poenam 
decem millium nummum conventum 
iri pronuntiare. Quo metu statim 
completo coelesti tlieatro , pro sede 
sublimi sedens procerus Jupiter, sic 
enuntiat : Dei conscripti Musarum 
albo , adulescentem istum , quod ma- 
nibus meis alumnatus sim , profecto 
scitis omnes : cujus primae juvenlu- 

tis caloratos impetus freno quodam 
coercendos existimavi. Sat est quoti- 
dianis eum fabulis ob adulteria cunc- 
tasque corruptelas infamatum. Tol- 
lenda est omnis occasio , et luxuria 
puerilis nuptialibus pedicis religan- 
da. Puellam elegit , et virginitate 
privavit ; teneat, possideat, amplexus 
Psychen semper suis amoribus per- 
fruatur. Et ad Venerem collata facie 
Nec tu , inquit, filia , quidquam con- 
tristare : nec prosapiae tantae tuae , 
statuique de matrimonio mortali me- 
tijas. Jam faxo nuptias non impares , 
sed legitimas , et j ure civili congruas. 
Et illico per Mercurium arripi Psy- 
chen , et in fcoelum perduci jubet. 
Porrecto ambrosiae poculo , Sume , 
inquit , Psyche, et immortalis esto : 
nec umquara digredietur a tuo nexu 

Cupido ; sed ist£E vobis erunt perpe<- 
tuiE nupti®. Nec mora, cum coena 
nuptialis affluens exhibetur. Accumr 
bebat summum torum maritus , Psy- 
chen gremio suo complexus. vSic et 
eum sua Junone Jupiter , ac deinde 
per ordinem toti dei. Tunc poculum 
nectaris Jovi quidem suus pocillator 
ille rusticus puer, ceteris vero Liber 
ministrabat. Vulcanus coenam coque- 
bat : Horae rosis et ceteris floribus 
purpurabant omnia : Grati® sparge- 
bant balsama : Mus® voce canora 
personabant ; Apollo cantavit ad ci- 
tharam : V enus suavi music® suppari 
gressu formose saltavit. Scenasibi sic 
concinnata, ut Mus® quidem chorum 
canerent, tibias inflaret Satyrus , et 
Paniscus ad fistulam diceret. Sic rite 
J^sychq convenit in maijum Cupidi-r- 

J115 : el nascitur illis maturo partu fi- 
lia , quam Voluptatem nominamus. 
Sic captivae puellae delira et, temu- 
lenta' illa narrabat anicula. Sed ad- 
stans ego non procul dolebam rae- 
hercules , quod pugillares et stylum 
non Habebam , qui tam bellam fabel- 
lam praenotarem. Ecce , confecto 
nescio quo gravi praelio , latrones 
adveniunt onusti : nonnulli tamen 
animo promptiores , vulneratis domi 
relictis , et plagas recurantibus , ipsi 
ad reliquas occultatas in quadam spe- 
lunca sarcinas , ut aiebant , proficisci 
gestiunt ; prandioque raptim tubur- 
cinato , me et equum vectores rerum 
illarum futuros fustibus exinde tun- 
dentes , prodeunt in viam ; multisque 
clivis et amfractibus fatigatos, prope 
ipsam vesperam perducunt ad quam- 

piam speluncam : unde multis onus- 
tos rebus rursum , ne breviculo 
quidem tempore refectos , ociter 
• reducunt : tantaque trepidatione fes- 
tinabant , ut me plagis multis obtun- 
dentes propellentesque , super lapi- 
dem propter viam positum dejice- 
rent. Unde crebris aeque ingestis 
ictibus , dextero crure et ungula 
sinistra me debilitatum , aegre ad 
exsurgendum compellunt. Et unus , 
Quousque , inquit , ruptum istum 
asellum , nunc etiam claudum , frus- 
tra pascemus? Et alius : Quid? quod el 
pessimo pede domum nostram acces- 
sit, nec quidquam idonei lucri exinde 
cepimus , sed vulnera et fortissimo- 
rum occisiones. Alius iterum : Certe 
ego cura primum sarcinas istas, quam- 
quam invitus , pertulerit , protinus 

eum , vulturiis gratissimum pabulum 
futurum , praecipitabo. Dum secum 
mitissimi homines altercant de mea 
nece, jam et domum perveneramus: 
nam timor ungulas mihi alas fecerat. 
Tum quae ferebamus amoliti prope- 
riter , nulla salutis nostrae cura ac ne 
meae quidem necis habita , comitibus 
adseitis , qui vulnerati remanserant , 
dudura recurrunt ; relaturi taedia, ut 
aiebant, nostrae tarditatis. Nec me 
tamen mediocris carpebat scrupu- 
lus , contemplatione comminatae mihi 
mortis ; et ipse mecum : Quid stas , 
o Luci, vel quid jam novissimum 
exspectas ? Mors , et haec acerbissi- 
ma , decreto latronum tibi comparata 
est; nec magno conatu res indiget. 
Vides istas rupinas proximas , et 
praeaculasiu his prominentes silices , 

quae te pene ante , quam decideris , 
membratim dissipabunt. Nam et illa 
ipsa praeclara magia tua , vultum la- 
boresque tibi tantum asini , verum 
corium non asini crassum , sed hiru- 
dinis tenue membranulum circumde- 
dit. Quin igitur masculum tandem 
sumis animum , tuaeque saluti , dum 
licet , consulis? Hab«s summam op- 
portunitatem fugae , dum latrones 
absunt. An custodiam anus semi- 
mortuae formidabis ? quam , licet 
claudi pedis tui calce unica , finire 
poteris. Sed quo gentium capessetur 
fuga , vel hospitium quis dabit? Haec 
quidem inepta et prorsus asinina co- 
gitatio. Quis enim viantium vectorem, 
suum non libenter auferat secum ?^ 
Et alacri statim nisu lorum , guo fue- 
ram destinatus , abrumpo j mequa 

quadrupedi cursu proripio. Nec ta- 
men astutulae anus milvinos oculos 
effugere potui. Nam , ubi me con- 
spexit absolutum , capta super sexum 
et aetatem audacia , lorum prehendit , 
ac me deducere ac revocare conten- 
dit. Nec tamen ego, memor exitiabilis 
propositi latronum , pietate ulla com- 
moveor : sed incussis in eam poste- 
riorum pedum calcibus , protinus 
applodo terrae. At illa, quamvis hu- 
rni prostrata , loro tamen tenaciter 
inhaerebat j ut me procurrentem ali- 
quantisper tractu sui sequeretur. Et 
occipit statim clamosis ululatibus 
auxilium validioris manus implo- 
rare. Sed frustra fletibus cassum tu- 
multum commovebat : quippe cum 
nullus adforet qui suppetias ei ferre 
posset , nisi sola illa virgo captiva ; 

quoe vocis excitu procurrens , videt 
liercules memorandi spectaculi sce - 
nam , non tauro , sed asino depen- 
dentem Dircen aniculam ; sumpta que 
constantia virili , facinus audet pul- 
cherrimum. Extorto etenim loro ma- 
nibus ejus , me placitis gannitibus ab 
impetu revocatum gnaviter inscen- 
dit , et sic ad cursum rursum incitat. 
Ego simul voluntarifE fugae voto , et 
liberandae virginis studio , sed et pla- 
garum suasu , quae me saepicule com- 
monebant, equestri celeritate, qua- - 
drupedl cursu solum replaudens 
virginis delicatas voculas adhinnire 
lentabam. Sed et scalpendi dorsi mei 
simulatione , nonnumquam obliquata 
cervice pedes decoros puellae basia- 
bam. T unc illa suspirans altius , cce- 
lumque sollicito nutu petens , Vos , . 

inquit, superi , tandem meis supre- 
mis periculis opem facite. Et tu , for- 
tuna durior, jam saevire desiste. Sat 
tibi miseris istis cruciatibus meis li- 
tatum est. Tuque praesidium meae 
libertatis , meaeque salutis , si me 
domum pervexeris incolumem , pa- 
' rentibusque et formoso proco reddi- 
deris , quas tibi gratias perhibebo , 
quos' honores habebo , quos cibos 
exhibebo ? Jam primum jubam istam 
tuam probe pectinatam , meis virgi- 
nalibus manibus adornabo : frontem 
vero crispatam, prius decoriter dis- 
criminabo ; caudaeque setas , incuria 
lavacri congestas et horridas, compta 
diligentia perpolibo : monilibus bul- 
lisque te multis aureis inoculatum , 
veluli stellis sidereis relucentem , et 
gaudiispopularium pomparum ovan • 

tem , sinu serico progestans nucleos 
edulia mitiora , te meum sospitato-* 
rem quotidie saginabo. Sed nec inter 
cibos delicatos , et otium profundum , 
vilajque totius bcatiludinem, deerit 
tibi dignitas gloriosa. Nam memo- 
riam proBscnlis fortunae meae , divi- 
nacque providentiae ^ perpetua testa- 
tione signabo : et depictam in tabula 
fugae praesentis imaginem meae do- 
mus atrio dedicabo. Visetur, et in 
fabulis audietur, doctorumque stylis 
rudis perpetuabitur historia : Asino 

VECTORE VIRGO REGIA FUGIENS CAPTI- 
VITATEM. Accedes antiquis et ipsO 
miraculis. Credemus etiam exemplo 
tuae veritatis , et Phryxum arieti su-^ 
pernatasse, et Arionem delphino gu- 
bernasse, et Europam tauro superett- 
basse. Quod si vere Jupiter mugivif 

111 bovem , polcst in asino raeo latere 
aliquid , vcl vultus hominis , Vel fa-^ 
cies deorum. Dum haec idemtidem 
puella replicat , votisque crebros in-* 
termiscet suspiritus , ad quoddam 
pervenimus trivium ; unde me ar- 
repto capistro dirigere dextrorsum 
magnopere gestiebat ; quod ad pa- 
rentes ejus ea scilicet iretur via. 
Sed ego gnarus , latrones illae ad re- 
liquas commeasse praedas, renitebar 
fortiter ; atque sic in animo meo taci- 
tus expostulabam j Quid facis, infelix 
puella ? quid agis ? Cur festinas ad 
Orcum ? quid meis pedibus facere 
contendis ? non enim te tantum , ve- 
rum etiam me perditum ibis. Sic nos 
diversa tendentes, et in causa finali, 
de proprietate soli , imo vias ercis- 
cundae contendentes , rapinis suis 

onusll coram deprehendunt ipsi la- 
trones : et ad lun® splendorem jam 
inde longius cognitos , risu maligno 
salutant. Et unus e numero sic appel- 
lat : Quorsum istam festinanti vesti- 
gio lucubratis viam , nec noctis in- 
tempestae manes larvasque formida- 
tis ? An tu, probissima puella , paren- 
tes tuos furtim intervisere properas? 
Sed nos et solitudini tuae praesidium 
perhibebimus , et compendiosum ad 
tuos iler monstrabimus. Et verbum 
injecta manu secutus, prenso loro 
retrorsum me circumtorquet s nec 
baculi nodosi , quem gerebat , suetis 
ictibus temperatr Tunc ingratis ad 
promptum recurrens exilium remi- 
niscor doloris ungulae , et occipio 
nutanti capite claudicare. Sed ecce , 
inquit ille , qui me retraxerat , rur- 

sum lilubas et vacillas ? et putres isti 
tui pedes fugere possunt , ambulare 
nesciunt ? at paulo ante pinnatam 
Pegasi vincebas celeritatem. Dum sic 
mecuni fustem quatiens benignus 
jocatur comes, jam domus eorum 
extremam loricam perveneramus. Et 
ecce , de quodam ramo procerae cu- 
pressus induta laqueum anus illa pen- 
debat. Quam quidem detractam pro- 
tinus , cum suo sibi funiculo devinc- 
tam , dedere praecipitem : puellaque 
stgtim distenta vinculis , ccenain , 
quam postuma diligentia praepara- 
verat infelix anicula , ferinis inva- 
dunt animis. Aedum avida voracitate 
cuncta contruncant; jam incipiunt 
de nostra pcena, suaque vindicta se- 
cinn considerare. Et,, utpote in coetu 
turbulento, variep fuer$ sententiae; 

ut primus vivam cremari censeret 
puellam , secundus bestiis objici sua- 
deret, tertius patibulo suffigi jube- 
ret , quartus tormentis excarnificari 
praeciperet : certe calculo cunctorum 
utcumque mors ei fuerat destinata. 
Tunc unus , omnium sedato tumultu , 
placido sermone sic orsus est : Nec 
, sect$ collegii , nec mansuetudini sin- 
gulorum , ac ne meae quidem modes- 
tiae congruit , pati vos ultra modum 
delictique saevire terminum : nec fe- 
ras , nec cruces, nec ignes , nec tor- 
menta , ac ne mortis quidem inaturate 
festinas tenebras arcessere. Meis ita- 
que consiliis auscultantes , vitam 
puellae , sed quam meretur, largimi- 
ni. Nec vos memoria deseruit utique 
quid jamdudura decreveritis de isto 
asino , semper pigro quidem , sed 

manducone summo , nunc etiani men- 
daci , fictae debilitatis , et virginalis 
fugae sequestro ministroque. Hunc 
igitur jugulare crastino placeat, to- 
tisque vacuefacto prjEcordiis , per 
mediam alvum nudam virginem , 
quam praetulit nobis , insuere j ut 
sola facie prominente , ceterum cor- 
pus puellae nexu ferino coerceat : 
tunc super aliquod saxum scrupo- 
sum , insuticium et fartilem asinum 
exponere , et solis ardentibus vapo- 
ribus tradere. Sic enim cuncta, quae 
recte statuistis , ambo sustinebunt : et 
mortem asinus, quam pridem meruit ; 
et illa morsus ferarum , cum vermes 
membra laniabunt ; et ignis flagran- 
tiam, cum sol nimiis caloribus inflam- 
marit uterum ; et patibuli cruciatum, 
cum canes et vultures intima protra 

hent viscera. Sed et ceteras ejus 
aerumnas et tormenta numerate. Mor- 
tuae bestiae ipsa vivens ventrem habi- 
tabit , tum fcetore nimio nares ®stua- 
bit : inediae diutinae lethali fame 
tabescet ; nec suis saltem liberis ma- 
nibus mortem sibi fabricare poterit. 
Talibus dictis , non pedibus , sed totis 
animis latrones in ejus vadunt sen- 
tentiam. Quam meis tam magnis au- 
ribus accipiens , quid aliud quam 
meum crastinum deflebam cadaver? 

Sub diluculum matutinum unus la- 
tronum reliquis collegis renunciavit , 
quemadmodum illa quae contigerant in 
domo Milonis hypatiui latrocinia et fa- 
cinora infanda , imputabantur Lucio 
Apuleio ; et quod nullus latronum super 
tanto scelere insimulabatur , sed solus 
Apuleius omnis facinoris auctor fuisse 
credebatur , quoniam nusquam compa— 
rebat. Quae audiens Apuleius in asinum 
transformatus , secum querebatur et me- 
dullitus ingemebat , quod pro insonte 
sons , pro innocente nocentissimus ha- 
beretur : nec causam suam agere posset. 
Inseruntur narratiunculae festivae : aga- 
sonis improbitas , et femineae fraude« 
graphice describuntur. 

U T primum tenebris abj ectis dies 
inalbebat , et candidum solis curri- 
culum cuncta collustrabat ; quidam 
de numero latronum pervenit ; sic 
enim mutuae salutationis officium in- 
dicabat. Is in primo speluncae aditu 
residens , et ex anhelitu recepto spi- 
ritu , 'talem collegio suo nuntium fe- 
cit : Quod ad domum Milonis hypa- 
tini , quam proxime diripuimus , 
pertinet , discussa sollicitudine jam 
possumus esse securi. Postquam vos 
enim fortissimis viribus cunctis abla- 
tis , castra nostra remeastis : immixtus 
ego turbulis popularium , doientique 
atque indignanti similis , arbitrabar 

super investigatione facti cujusmodi 
consilium caperent ; et an , et quate- 
nus latrones placeret inquiri : renun- 
tiaturus vobis , uti mandaveratis , 
omnia. Nec argumentis dubiis , sed 
rationibus probabilibus , congruo 
cunct® multitudinis consensu , nes- 
cio qui Lucius auctor manifestus facw 
noris postulabatur : qui proximis 
diebus , fictis commendatitiis litteris , 
Bliloni sese , virum commentitus bo- 
num , arctius conciliaverat; ut etiam 
hospitio susceptus , inter familiares 
intimos haberetur : plusculisque ibi- 
dem diebus demoratus , falsis amo- 
ribus ancillae Milonis animum irre- 
pens , januas claustra sedulo explora- 
verat , et ipsa membra , in quis omne - 
patrimonium condi solebat, curioso 
perspexerat. Nec exiguum scele^ 

xati monstrabatur indicium. Quippe 
cum eadem nocte sub ipso flagitii 
momento , idem profugisset , nec 
exinde usquam compareret : nam et 
praesidium fugae, quo velo cius, frus- 
tra tis insecu toribus , procul ac procul 
abderet sese , eidem facile suppedi- 
tasse. Equum namque illum suum 
candidum , vectorem futurum , du- 
xisse secum. Plane servum ejus ibi- 
dem in hospitio repertum , scelerum 
consiliorumque herilium futurum 
indicem , per magistratus in publi- 
cam custodiam receptum , et altera 
die tormentis vexatum pluribus , ac 
pene ad ultimam mortem excarnifi- 
catum , nihil quidquam rerum talium 
esse confessum , missos tamen in pa- 
triam Lucii illius multos numero vi- 
ros , qui reum poenas daturum scele- 

ris inquirerent. Hjec eo narrante > 
veteris fortuna) , et illius beati Lucii y 
prassentisque aerumnas et infelicis 
asini facta comparatione, medullitus 
ingemebam. Subibatque me, non de 
niliilo veteris prisc®que doctrinae vi- 
ros finxisse ac pronuntiasse , caecam 
et prorsus exoculatam esse fortunam; 
qu® semper suas opes ad malos et 
indignos conferat : nec umquam ju- 
dicio quem quam mortalium eligat s 
immo vero cum his potissimum de- 
versetur , quos , procul si videret , 
fugere deberet : quodque cunctis est 
extremius , varias opiniones , immo 
contrarias nobis attribuat ; ut et ma- 
lus boni viri fama glorietur, et in» 
nocentissiraus contra noxiorum ore 
plectatur. Ego denique , quem s®vis- 
simus ejus impetus in bestiam , et 

exlremae sortis quadrupedem de- 
duxerat , cuj usque casus etiam cuivis 
iniquissimo dolendus , atque mise- 
randus merito videretur, crimine 
latrocinii in hospitem mihi carissi- 
mum postulabar. Quod crimen non 
modo latrocinium , verum etiam par- 
ricidium quisque rectius nominaret. 
Nec mihi tamen licebat causam meam 
defendere, vel unico verbo saltem 
denegare. Deniquenemala conscien- 
tia tam scelesto crimini praesens vi- 
derer silentio consentire; hoc tantum 
impatientia productus volui dicere , 
Non feci. Et verbum quidem praece- 
dens semel ac saepius immodice cla- 
mitavi , sequens 'vero nullo pacto 
disserere potui; sed in prima remansi 
voce, et idemtidem boavi , Non, Non : 
quamquam nimia rotunditate pendu- 
2 * 10 

las vibrassem labias. Sed quid ego 
pluribus de fortunae 8® vita te conque- 
ror ? quamquam nec istud puduit , 
me cum meo famulo meoque vectore 
illo equo factum conservum atque 
conjugem. Talibus agitationibus fluc- 
tuantem , subiit me illa cura po- 
lior , qua statuto consilio latronum , 
manibus virginis decretam me victi- 
mam recordabar. Ventremque cre- 
bro suspiciens meum , jam misellam 
puellam parturiebam. Sed ille , qui 
commodum falsam de me notoriam 
pertulerat , expromptis mille aureis, 
quos insutu laciniae contexerat , quos- 
que variis viatoribus detractos , ut 
aiebat , pro sua frugalitate communi 
conferebat arcae *, infit etiam de salute 
commilitonum sollicite sciscitari. Co- 
gniloque quosdam , immo vero for— 

tlssltrmm quemque variis quidem , 
sed impigris casibus oppetisse ; sua- 
det tantisper pacatis itineribus , om- 
niumque praeliorum servatis indu- 
piis , inquisitioni commilitonum po- 
tius insisteretur , et tirocinio novae 
juventutis , ad pristin® manus nu- 
merum marti® cohortis facies inte- 
graretur. Nara et invitos terrore com- 
pelli , et volentes pr®mio provocari 
posse : nec paucos humili servilique 
vit® renuntiantes, ad instar tyranni- 
c® potestatis, sectam suam conferre 
malle. Se quoque jamdudum pro sua 
parte quemdam convenisse hominem 
et statura procerum, et ®tate juve- 
nem, et corpore vastum, et manu stre- 
nuum ; eique suasisse ac denique per- 
suasisse , ut manus hebetatas diutina 
pigritia tandem^ referret ad frugem 

meliorem ; bonoque secundae , dum 
posset , frueretur valetudinis ; nec 
manum validam erogandae stipi por- 
rigeret , sed hauriendo potius exer- 
ceret auro. Talibus dictis universim 
omnes assensere : et illum, qui jam 
comprobatus videretur , adscisci , et 
alios ad supplendum numerum vesti- 
gare statuunt. Tunc profectus , et 
paululum commoratus ille , perducit 
immanem quemdam juvenem , uti 
fuerat pollicitus, nescio an ulli prae- 
sentium comparandum. Nam praeter 
ceteram cOrporis molem , toto ver- 
tice cunctos antepollebat, et ei com- 
modum lanugo malis inserpebat : sed, 
plane centunculis disparibus et male 
consarcinatis semiamictum : inter 
quos pectus et venter crustata cras- 
sitie reluctabant. Sic introgressus. 

Avete , inquit , fortissimo deo Marti 
clientes , mihique jam fidi commili- 
tones , et virum magnanimas viva- 
citatis volentem volentes accipite j 
libentius vulnera corpore excipien- 
tem , quam aurum manu suscipien- 
tem ; ipsaque morte , quam formi- 
<!ant alii , meliorem. Nec me putetis 
egenum, vel abjectum ; neve de pan- 
nulis istis virtutes meas aestimetis. 
Nam praefui validissimae manui , to- 
tamqne prorsus devasta vi Mace- 
doniam. Ego sum praedo famosus , 
Haemus ille Thracius ; cujus tot® 
provinci® nomen horrescunt : patre 
Therone atque latrone inclyto pro- 
gnatus , humano sanguine nutritus , 
interque ipsos manipulos factionis 
educatus , heres et ®mulus virtutis 
patern®. Sed omnem pristinam so- 

cioruni forlium multitudinem , ma- 
gnasque illas opes exiguo temporis 
amisi spatio . Nara procuratorem prin- 
cipis ducenaria perfunctum , dehinc 
fortuna tristiore decussum, praete- 
reuntem inopinato fueram aggressus. 
Sed rei noscendae carpo ordinem. 
Fuit quidam multis officiis in aula 
Caesaris clarus atque conspicuus, ipsi 
edam probe spectatus. Hunc insimu- 
latum quorumdam astu , projecit ex- 
torrem saeviens invidia. Sed uxor 
ej usPlo tina,quaedam rarae fidei atque 
singularis pudicitiae femina , quae de- 
cimo partus stipendio viri familiam 
fundaverat , spretis atque contemptis 
urbicae luxuriae deliciis , fugientis 
comes , et infortuniis socia , tonso 
capillo , in masculinam faciem refor- 
mato habitu, pretiosissimis monilium 

et auro monetali zonis refertis in- 
cincta , inter ipsas custodientium mi- 
litum manus et gladios nudos intre- 
pida , cunctorum periculorum parti- 
ceps, et pro mariti salute pervigilem 
curam sustinens , aerumnas assiduas 
ingenio masculo sustinebat. Jamque 
pluriinisilinerum difficultatibus, raa- 
risque terroribus exantlatis , Zacyn- 
thum petebat : quam sors ei fatalis 
decreverat temporariam sedeiri. Sed 
cum primum littus actiacum , quo 
.tunc Macedonia delapsi grassabamur, 
appulisset; nocte promota , tabernu- 
lam quamdam littori navique proxi- 
mam , vitatis maris fluctibus , incu- 
babant. Invadimus , et diripimus 
omnia. Nec tamen periculo levi ten- 
tati discessimus. Simul namque pri- 
mum sonum j anuse matrona percepit ; 

procurrens in cubiculum , clamori- 
bus inquietis cuncta miscuit : milites, 
suosque famulos nominalim , sed et 
omnem viciniam suppetiatum con- 
vocans; nisi quod pavore cunctorum, 
qui sibi quisque metuentes delites- 
cebant , effectum est , ut impune 
discederemus. Sed proUnus sanctis- 
sima ( vera enim dicenda sunt ) et 
unicae fidei femina , bonis artibus 
gratiosa , precibus ad Caesaris numen 
porrectis, et marito reditum celerem, 
et aggressurae plenam vindictam im- 
petravit. Denique noluit esse Caesar 
Haemi latronis collegium ; et con- 
festim interiit. Tantum potest etiam 
nutus magni principis. Tota deni- 
que factione militarium vexillatio- 
num indagatu confecta atque concisa, 
ipse me furatus aegre, solus mediis 

Orci faucibus adhunc evasi modum. 
Sumpta veste muliebri florida , in 
sinus flaccidos abundante, mitellaque 
textili contecto capite , calceis femi- 
neis albis illis et tenuibus Inductus, et 
in sequiorem sexum insertus atque 
absconditus , asello spicas hordeaceas 
gerenti residens , per medias acies 
infesti militis transabii. Nam mulie- 
rem putantes asinariam , concede- 
bant liberos aditus : quippe cum mihi 
etiam tunc depiles genae Isevi pueri- 
tia splendicarent. Nec ab illa tamefn 
paterna gloria vel mea virtute desci- 
vi , quamquam semitrepidus juxta 
mucrones martios constitutus; sed 
habitus alieni fallacia tectus , villas 
seu castella solus aggrediens , viati- 
culum mihi corrasi. Et diloricatis 
stalim pannulis, in medium profudit 

duo millia aureorum. Et , En , in- 
quit , istam sportulam , immo vero 
dolem , vestro collegio libens , rae- 
que vobis ducem fidissimum , si ta- 
men non recusatis , olfero : brevi 
temporis spatio lapideam istam do- 
mum vestram facturus auream. Nec 
piora, nec cunctatio; sed calculis om- 
nibus ducatum latrones unanimes ei 
deferunt : vestemque lautiusculam 
proferunt , sumeret. Abjecto cen- 
tunculo divite sic rbformatus , et sin- 
gulos exosculatus, et in summo pul- 
vinari locatus, coenaque et poculis 
magnis inauguratur. Tunc sermoni- 
bus mutuis de virginis fuga , deque 
mea vectura , et utrique destinata 
monstruosa morte cognoscit : et ubi 
locorum esset illa percontatus, de- 
ductusque , visa ea , ut erat vinculis 

onusta, contorta et vituperanti nare 
discessit. Et , Non sum quidem tam 
brutus , vel certe temerarius , inquit , 
ut scitum vestrum inhibeam : sed ma- 
IcB conscientiae reatum intra me susti- 
nebo j si quod bonum mihi videtur , 
dissimulavero. Sed prius fiduciam, 
vestri causa sollicito mihi tribuite ; 
cura praesertim vobis , si sententia 
haec mea displicuerit, liceat rursusad 
asinum redire. Nam ego arbitror la- 
trones , quique eorum recte sapiunt > 
nihil anteferre lucro debere suo , ac 
ne ipsam quidem saepe sibi et aliis 
damnosam ultionem. Ergo igitur si 
perdideritis in asino virginem , nihil 
amplius quam sine ullo compendio 
indignationem vestram exercueritis. 
Quin ego censeo deducendam eam 
ad quampiam civitatem ; ibique ve- 

n undandam. Nec enim levi prelio 
distrahi poterit talis ffilatula. Nam el 
ipse quosdam lenones pridem cogni- 
tos habeo , quorum poterit unus ma- 
gnis equidem talentis , ut arbitror , 
puellam istam praestinare , condigne 
natalibus suis in fornicem processu- 
ram ; nec in similem fugam discur- 
suram : nonnihil etiam , cum lupa- 
nari servierit , vindictae vobis depen- 
suram. Hanc ex animo quidem meo 
sententiam conducibilem prolulij sed - 
vos vestrorum estis consiliorum re- 
rumque domini. Sic ille latronum 
fisci advocatus nostram causam per- 
tulerat , virginis et asini sospitator 
egregius. Sed in diutina delibera- 
tione ceteri , cruciantes mora consilii 
mea praecordia , immo miserum spi- 
ritum ; libentes tandem novitii la- 

tronis accedunt sententiae : et pro- 
tinus vinculis exsolvunt virginejn. 
Quae quidem , simul viderat illum 
juvenem , fornicisque et lenonis au- 
dierat mentionem , coepit risu laetis- 
simo gestire ; ut mihi merito subiret 
vituperatio totius sexus ; cum vide- 
rem puellam , proci juvenis amore 
nuptiarumque casiarum desiderio 
simulato , lupanaris spurci sordidi- 
que subito delectari nomine. Et tunc 
quidem totarum mulierum secla mo- 
resque de asini pendebant judicio. 
Sed ille juvenis sermone repetito, 
Quin igitur , inquit , supplicatum 
Marti Comiti pergimus , et puellam 
simul vendituri , et socios indaga- 
turi ? Sed , ut video , nullum uspiam 
pecus sacrificatui , ac ne vinum qui- 
dem potatui aflalim vel sufficiens ha- 
a 1 1 

bemus. Decem itaque mihi legate co- 
mites , quis contentus proximum cas- 
tellum petam , inde vobis epulas sa- 
liares comparaturus. Sic eo profecto , 
ceteri copiosum instruunt ignem , 
aramque cespite virenti Marti deo 
faciunt. Nec multo post adveniunt 
illi , vinarios utres ferentes , et gre- 
gatim pecua comminantes. Unde pras- 
lectum grandem hircum , annosum 
et horricomem , Marti Secutori Co- ' 
initique victimant ; et illico prandium 
fabricatur opipare. Tunc hospes ille, 
Non modo , inquit , expeditionum 
praedarumque , verum etiam volup- 
tatum vestrarum ducem me strenuum 
sentire debetis. Et aggressus insigni 
facilitate gnaviter cuncta praeminis- 
trat. Verrit, sternit , coquit , tuceta 
concinnat , apponit scitule j sed prae- 

cipue poculis crebris grandibusque 
singulos ingurgitat. Interdum tamen, 
in simulatione promendi, quae posce- 
bat usus , ad puellam commeabat assi- 
due , pariesque subreptas clanculo , 
et praegustatas a se potiones offerebat 
hilaris. At illa sumebat appetenter: 
et nonnumquam basiare volenti , 
promptis sa violis adlubescebat , quae 
res oppido mihi displicebat. Hem ! 
oblita es nuptiarum , tui que mutui 
cupitoris , puella virgo ? et illi , nes- 
cio cui , recenti marito , quem tibi 
parentes junxerant , hunc advenam 
cruentumque percussorem praepo- 
nis? Nec te conscientia stimulat ; sed 
affectione calcata , inter lanceas et 
gladios istos scortari tibi libet? Quod 
si quoquo modo ceteri latrones per- 
senserint , non rursum recurres ad 

asinum , et rursum exitium milii pa- 
rabis? Revera ludis de alieno corio. 
Dum ista sycophanta ego mecum ma- 
xima cum indignatione disputo ; de 
verbis eorum quibusdam dubiis, sed 
non obscuris prudenti asino, cognos- 
co , non Haemum illuni praidonem 
famosum , sed Tlepolemum sponsum 
puellae ipsius. Nam procedente ser- 
mone, paulo jam clarius, contempta 
mea praesentia , Bono animo esto , in- 
quit , Cliarite dulcissima : nam totos 
istos tuos hostes statim captivos ha- 
bebis. Et instantia validiore vinum, 
jam immixtum, sed modico tepefac- 
tum vapore , sauciis illis et crapula 
vinolentiaque madidis, ipse abste- 
mius non cessat impingere. Et , her- 
cules , suspicionem mihi fecit , quasi 
soporiferum quoddam venenum can- 

tharis immisceret illis. Cum deni- 
que omnes, sed prorsus omnes vi- 
no sepulti jacebant , parati morti , 
tunc nullo negotio arctissimis vin- 
culis impeditis , ac pro arbitrio suo 
constrictis illis , imposita dorso meo 
puella , dirigit gressum ad suam pa- 
triam. Quam simul accessimus ; tota 
civitas ad votivum conspectum ef- 
funditur. Procurrunt parentes, affi- 
nes , clientes , alumni , famuli , laeti 
faciem gaudio delibuti. Pompam 
cerneres omnis sexus , et omnis aeta- 
tis , novumque et , hercules , memo- 
randum spectamen , virginem asino 
triumphantem. Denique ipse etiam 
hilarior pro virili parte , ne pr$- 
senti negotio , ut alienus , discre- 
parem ; porrectis auribus, profla- 
tisque naribus , rudivi fortiter , immo 

tonanti clamore personui. Et illam 
thalamo receptam commode parentes 
sui fovebant ; me vero cum ingenti 
jumentorum civiumque multitudine 
confestim retro Tlepolemus agebat , 
non invitum. Nam et alias curiosus , 
et tunc latronum captivitatis specta- 
tor optabam fieri': quos quidem col- 
ligatos adhuc vino magis , quam vin- 
culis , deprehendimus. Totis ergo 
prolatis erutisque rebus , et nobis 
auro argento que et ceteris onus- 
tis , ipsos partim constrictos , uti 
fuerant , provolutosque in proximas 
rupinas praecipites dedere ; alios vero 
suis sibi gladiis obtruncatos relique- 
re. Tali vindicta laeti et gaudentes , 
civitatem revenimus. Et illas quidem 
divitias publica custodela commisere, 
Tlepolemo puellam repetitam lego 

tradidere. Exin me suum sospitato- 
remnuncupatum matrona prolixe cu- 
ritabat : ipsoque nuptiarum die prae- 
sepiummeum hordeo passim repleri 
jubet , fcenumque, camelo bactrinae 
sufficiens , apponi. Sed quas ego con- 
dignas Fotidi diras devotiones im- 
precer , quae me formavit non canem , 
sed asinum ? quippe cum viderem 
largissimae cccnae reliquiis rapinisque 
canes omnes inescatos atque disten- 
tos. Post unicam noctem , et rudi- 
menta Veneris, recens nupta gratias 
summas apud suos parentes ac mari- 
tum mihi meminisse non destitit : 
quoad summos illi promitterent ho- 
nores habituri mihi. Convocatis de- 
nique gravioribus ainicis , consilium 
datur , quo potiffimum facto digne 
remunerarer. Placuerat uni , domi 

me conclusum et otiosum , hordeo 
ledo fabaque et vicia saginari. Sed 
obtinuit alius, qui mea? libertati pro- 
spexerat : suadens ut rurestribus po* 
lius campis in greges equinos las- 
civiens discurrerem , daturus domi- 
nis equarum inscensu generoso mul- 
tas mulas alumnas. Ergo igitur evo- 
cato statim armentario equisone , 
magna cum praefatione deducendus 
assignor. Et sane gaudens laetusque 
praecurrebam , sarcinis et ceteris one- 
ribus jam nunc renuncialurus : nac- 
tique libertate , veris initio pratis 
herbantibus, rosas utique repertu- 
ru9 aliquas. Subibat me tamen cum 
illa etiam frequens cogitatio ; quod 
tantis actis gratiis , honoribusque 
plurimis asino meo tribulis , liu- 
mana facie recepta , multo tanto 

pluribus beneficiis honestarer. Sed 
ubi me procul a civitate gregarius 
ille perduxerat , nullae deliciae , ac 
ne ulla quidem libertas excipit. Nam 
protinus uxor ejus, avara quidem 
nequlssimaque illa mulier , molae 
machinariae subjugum me dedit ; 
frondoso que baculo subinde casti- 
gans , panem sibi suisque de meo pa- 
rabat corio. Nec tantum sui cibi gn - 
tia me fatigare contenta, vicinorum 
etiam frumenta mercenariis discur- 
sibus meis conterebat. Nec mihi mi- 
sero statuta saltem cibaria pro tantis 
praestabanturlaboribus.Namquehor- 
deum meum , frictum , et sub eadem 
mola meis quassatum ambagibus , co- 
lonis proximis venditabat; mihi vero 
per diem laboriosae machinae attento, 
sub ipsa vespera furfures apponebat 

incretosac sordidos, multoque lapide 
salebrosos. Talibus aerumnis edomi- 
tum , novis fortuna saeva cruciatibus 
tradidit ; scilicet , ut , quod aiunt , 
domi forisque fortibus factis adoreae 
plenae gloriarer. Equinis armentis 
namque me congregem pastor egre- 
gius, mandati dominici serus auscul- 
tator , aliquando permisit. At ego 
tandem liber asinus , laetus et tripu- 
dians , graduque molli gestiens , equas 
opportunissimas jam mihi concubi- 
nas futuras deligebam. Sed hic etiam 
spes hilarior in capitale processit exi- 
ti»xm. Mares enim ob admissuram 
Venerem pasti satianter ac diu sagi- 
nati , terribiles alioquin et utique 
quovis asino fortiores , de me me- 
tuentes sibi , et adulterio degeneri 
praecaventes , nec Hospitalis Jovis 

servato foedere , rivalem summo fu- 
rentes persequuntur odio. Hic eia lis 
in altum vastis pectoribus , arduus 
capite , et sublimis vertice , primo - 
ribus in me pugillalur ungulis : ille 
terga pulposis torulis obesa conver- 
tens , postremis velitatur calcibus I 
alius hinnitu maligno comminatus , 
remulsis auribus , dentiumque can- 
dentium renudatis hastis , totum me 
cominorsicat. Sic apud historiam de 
rege thracio legeram , qui miseros 
hospites ferinis equis suis lacerandos 
devorandosque porrigebat. Adeo 
praepotens ille tyrannus , sic parcus 
hordei fuit, ut edacium jumentorum 
famen corporum humanorum largi- 
tione sedaret. Ad eumdem modum 
distractus et ipse variis equorum in- 
cursibus , rursus molares illos cir- 

cuitus requirebam. Verum fortuna 
meis cruciatibus insatiabilis , aliam 
denuo mihi pestem instruxit. Dele- 
gor enim ligno monte develiundo ^ 
puerque mihi praefectus imponitur , 
omnibus modis ille quidem puer de- 
terrimus. Nec me montis excelsi tan- 
tum arduum fatigabat jugum , nec 
eaxeas tantum sudes incursando con^ 
tribam ungulas ; verum fustium quo- 
que crebris ictibus proclive dedo- 
labat ; ut usque plagarum mihi me- 
dullaris insideret dolor , coxaeque 
dexterae semper ictus incutiens , et 
unum feriendo locum , dissipato co- 
rio , et vulneris latissimi facto fora- 
mine, immo fovea, vel etiam fenes- 
tra, nullus tamen desinebat idemti- 
dem vulnus sanguine delibutum ob- 
tundere. Lignorum vero tanto me 

preniebatpondere, ut fascium molem 
elephanto , non asino paratam puta- 
res. Ille vero , quoties in alterum 
latus praeponderans declinarat sar- 
cina j cum deberet potius gravantis 
ruinae fustes demere , et levata pau- 
lisper pressura sanare me , vel certe 
in alterum latus translatis peraequare : 
contra lapidibus additis insuper sic 
iniquitatem ponderis medebatur. Nec 
tamen post tantas meas clades , im- 
. modico sarcinae pondere contentus , 
cum fluvium transcenderemus , qui 
forte praeter viam defluebat , pero*- 
nibus suis ab aquae madore consulens, 
ipse quoque insuper lumbos meos 
insiliens residebat ; exiguum scilicet 
et ille tantae molis superpondium. At 
si quo casu , limo coenoso ripae su- 
percilio lubricante , oneris iinpatien- 
2 12 

tia prolapsus deruissem ; cum de- 
beret egregius agaso manum porri- 
gere , capistro os suspendere , cauda 
me sublevare , certe tanti oneris par- 
tem , quoad resurgerem saltem , de- 
trahere j nullum quidem defesso milii 
ferebat auxilium : sed occipiens a ca- 
pite , immo vero ab ipsis auribus , 
totum me compilabat , caedens fuste 
grandissimo; donec fomenti vice ipsae 
ine plagae suscitarent. Idem mihi ta- 
lem etiam excogitavit perniciem. Spi- 
nas acerrimas , et punctu venenato 
virosas , tortili nodo in fascem con- 
strictas , caudae meae pensilem deli- 
gavit cruciatum ; ut incessu meo 
commotae incitataeque, funestis acu- 
leis infest» me convulnerarent. Ergo 
igitur anciplti malo laborabam. Nam 
cum me cursu proripueram , fugiens 

acerbissxmosincursusjveliemenliore 
nisu spinarum feriebar ; si dolori 
parcens , paululum reslitissem , pla- 
gis compellebar ad cursum . Nec quid* 
quam videbatur aliud excogitare 
puer ille nequissimus , quam ut me 
quoquo modo perditum iret. Idque 
jurans etiam nonnumquam commi- 
nabatur. Et plane fuit , quod ejus de- 
testabilem maliliam ad pejores co- 
natus stimularet. Nam quadam die, 
nimia ejus insolentia expugnata pa- 
tientia mea , calces in eum validas 
extuleram. Denique tale facinus in 
me comminiscitur. Stuppas sarcina 
me satis onustum , probeque funi- 
culis constrictum , producit in viam : 
dequeproxima villula spirantem car- 
bunculum furatus , oneris in ipso 
meditullio repQnit. Jamque fomento 

tenui calescens et enutritus ignis, sur- 
geb.it in flammas , et totum me fu- 
nestus ardor invaserat; nec ullum 
peslisextremjESuflugium , nec salutis 
aliquod apparet solatium : et ustrina 
talis moras non sustinens , meliora 
consilia praevertitur. Sed in rebus 
saevis affulsit fortunae nutus hilarior , 
nescio an futuris periculis me reser- 
vans, certe praesente stalufaque mori e 
liberans. Nam forte pluviae pridianae 
recens conceptaculum aquae lutulen- 
tae proximum conspicatus ; ibi memet 
iniprovido saltu totum abjicio ; flam- 
maque prorsus exstincta tandem , et 
pondere levatus , et exitio liberatus , 
evado. Sed ille deterrimus ac teme- 
rarius puer hic quoque suum nequis- 
simum factum in me retorsit ; gre- 
gariisque omnibus affirmavit , ino 

sponle vicinorum foculos transeun- 
tem , titubante gradu prolapsum , 
ignem \iltroneum arcessisse. Mihi et 
arridens addidit , Quousque ergo 
frustra pascemus ignigenum istum? 
Nec multis interjectis diebus, longe 
pej oribus me dolis petivit. Ligno 
enim , quod gerebam , in proximam 
casulam vendito , vacuum me ducens, 
jam se nequitiae meae proclamans im- 
parem ,miserriraumque istud magis- 
terium renuens, querelas hujusce- 
modi concinnat : Videtis istum pi- 
grum tardissimumque et nimis asi- 
num ? me praeter celera flagitia , 
nunc novis periculis etiam angit. Ut 
■quemque enim viatorem prospexerit, 
sive illa sit scitula mulier , sive virgo 
nubilis , seu tener puellus ; sese , il- 
lico disturbato gestamine , nonnura- 

quam etiam ipsis stramentis abjectis, 
furens incurrit , et homines amator 
talis appetit : et humi prostratis illis 
inhians, illicitas atque incognitas ten- 
tat libidines, et feminas volutatas , 
aversa Venere, invitat ad nuptias. 
Nam imaginem etiam savii mentien- 
do , ore improbo compulsat ac mor- 
sicat. Quae res nobis non mediocres 
lites atque jurgia , immo forsitan et 
crimina , pariet. Nunc etiam visa qua- 
dam honesta juvene , ligno, quod 
devehebat , abj ecto dispersoque, in 
eam furiosos direxit impetus : et fes- 
tivus hic amasio humo sordida pro- 
stratam mulierem , ibidem incoram 
omnium gestiebat inscendere. Quod 
nisi ploratu questuque femineo con- 
clamatum viatorum praesidium ac- 
currisset , ac de mediis ungulis ip- 

sias esset erepta , liberata que ; mi- 
sera illa compavita atque dirupta , 
ipsa quidem cruciabilem cladem sus- 
tinuisset nobis vero poenale reli- 
quisset exitium. Talibus mendaciis 
admiscendo sermones alios , qui 
meum verecundum silentium vehe- 
mentius premerent , animos pasto- 
rum in meam perniciem atrociter 
suscitavit. Denique unus ex illis , 
Quin igitur publicum istum mari- 
tum , inquit , immo communem om- 
nium adulterum , illis suis monstruo- 
sis nuptiis condignam victimamus 
hostiam? et , Heus tu puer , ait , ob- 
trimcato protinus eo , intestina qui- 
dem canibus nostris jacta ; ceteram 
vero carnem omnem operariorum 
ccenae reserva. Nam corium aflirma- 
tum cineris inspersu dominis refe- 

remus ; ej usque mortem de lupo fa- 
cile mentiemur. Sublata cunctatione , 
^ccusalorillemeusnoxius, ipse etiam 
pastoralis exsecutor sententiae, laetus, 
et meis insultans malis , calcisque 
illius admonitus , quam ineilicaccm 
fuisse mehercules doleo , protinus 
gladium cotis attritu parabat. Sed 
quidam de coetu illo rusticorum , 
Nefas , ait , tam bellum asinum sic 
enecare: et propter luxuriem lasci- 
viamque amatoriam criminatum , 
opera servitioque tam necessario ca- 
rere j cum alioquin , exsectis genita- 
Hbus , possit neque in Venerem ullo 
modo surgere , nosque omni metu 
periculi liberare; insuper etiam lon- 
ge crassior atque corpulentior effici. 
Multos ego scio non modo asinos iner- 
tes , veruraetiam ferocissimos equos 

nimio libidinis calare laborantes , at- 
que ob id truces vesanosque , adlii- 
bita tali detestatione , mansuetos ac 
mansues exinde factos , et oneri fe- 
rundo non inhabiles , et ceteri mi- 
nisterii patientes. Denique , nisi vo- 
bis suadeo nolentibus , possim, spatio 
modico interjecto , quo mercatum 
proximum obire statui , petitis e de- 
mo ferramentis huic curse praepara- 
tis , ad vos actutum redire , trucem- 
que amatorem istum atque insuavem 
dissitis femoribus emasculare , et 
quovis vervece mitiorem efficere. 
Tali sententia mediis Orci manibus 
extractus , sed extremae poenae reser- 
vatus , maerebam ; et in novissima 
parte corporis totum me periturum 
deflebam. Inedia denique continua 
vel praecipiti ruina memet ipse quae- 

' rebam exstinguere: moriturus equi- 
dem nihilominus , sed moriturus 
integer. Dumque in ista necis meae 
decontor electione : matutino me rur- 
sum puerille peremptor meus contra 
montis suetum ducit vestigium. Jam- 
que me de cujusdam vastissim® ilicis 
ramo pendulo destinato , paululam 
viam supergressus ipse , securi li- 
gnum , quod deveheret , recidebat. 
Et ecce de proximo specu , vastum 
attollens caput , funesta proserpit 
ursa. Q?iam simul prospexi; pavidus 
et repentina facie conterritus, totum 
corporis pondus in postremos popli- 
tes recello : arduaque cervice subli- 
miter elevata, lorum , quo tenebar, 
rumpo : mequeprotinus pernici fugae 
committo ; perque prona non tantum 
pedibus , verum etiam toto projecto 


DigitI2^ 


v.xoglc- 



LIBER VII. 


i43 


corpore, propere devolutus, immitto 
me campis subpatentibus; ex summo 
studio fugiens immanem ursam , ur- 
saque pejorem illum puerum. Tunc 
quidam viator, solitarium vagum- 
que me respiciens , invadit : et pro- 
periter inscensum baculo , qxiem ge- 
rebat , obverberans , per obliquam 
ignaramque me ducebat viam. Nec 
invitus ego cursui me commodabam , 
relinquens atrocissimam virilitatis 
lanienam. Ceterum plagis non ma- 
gnopere commovebar ; quippe con- 
suetus concidi fustibus. Sed illa for- 
tuna meis casibus pervicax , tam 
opportunum latibulum misera cele- 
ritate praeversa, novas instruxit in- 
sidias. Pastores enim mei , perditam 
sibi requirentes vacculam , variasque 
regiones peragrantes, occurrunt no- 

bis fortuito : statimquemc cognitum , 
capistro prehensum attrahere ges- 
tiunt. Sed audacia valida resistens 
ille , fidem hominum deumque testa- 
batur. Quid me raptatis violenter? 
quid invaditis ? Ain ? te nos tracta- 
mus incongrue , qui nostrum asinum 
furatus abducis? Quin potius effaris, 
ubi puerum ejusdem agasonem , ne- 
catum scilicet , occultaris ? Et illico 
detractus ad terram , pugnisque pul- 
satus, et calcibus contusus, infit de- 
jerans, nullum semet vidisse ducto- 
rem , sed plane concitatum', solutum , 
et solitarium , ob indicinae praemium 
occupasse; domino tamen suo resti- 
tuturum. Atque utinam ipse asinus , 
inquit , quem numquam profecto vi- 
dissem, vocem quirethnmanam dare, 
meaeque testimonium innocentiae per- 

liibere posset ! profecto vos hujusce- 
modi omnis in j uriae pigeret. Sic asse- 
verans, nihil quidquam promove- 
bat. Nam collo constrictum reducunt 
eum pastores molesti contra montis- 
illius silvosa nemora , unde lignum 
puer solebat egerere. Nec uspiam 
ruris reperitur ille; sed plane corpus 
ejus membralim laceratum, multis- 
que dispersum locis conspicitur. 
Quam rem procul dubio sentiebam 
ego illius ursG3 dentibus esse perfec- 
tam : ethercules dicerem, quod scie- 
bam , si loquendi copia suppeditaret» 
Sed , quod solum poteram , tacitus 
licet, .serae vindictas gratulabar. Et 
cadaver quidem disjectis partibus 
tandem totum repertum , aegreque 
concinnatum , ibidem terrae dedere : - 
meum vero Bellerophontem , abacto- 
2 i3 

rem indubitatum , cruentumquepef* 
cussorem criminantes , ad casas inte- 
rim suas vinctum perducunt ; quoad 
renascenti die sequenti deductus ad 
magistratum , ut aiebant , poenae red- 
deretur. Interim, dum puerum illum 
parentes sui plangoribus fletibusque 
querebantur , adveniens ecce rusti- 
cus , nequaquam promissum suum 
frustratus , destinatam sectionem 
meam flagitabat. Non est , inquit in- 
his unus , indidem praesens jactura 
nostra : sed plane crastino libet non 
tantum naturam , verum etiam caput 
quoque ipsum pessimo isto asino de- 
mere. Nec tibi ministerium deerit 
istorum. Hoc sic effectum est , ut in 
alterum diem clades differretur mea. 
At ego gratias agebam bono puero , 
quod saltem mortuus unam carnifici- 

n® me® dieculam donasset. Nec ta- 
men tantillum saltem gratulationi 
me® quietive spatium datum. Nam 
mater pueri , mortem deplorans acer- 
bam filii , fleta et lacrymosa , fusca- 
que veste contecta , ambabus manibus 
trahens cinerosam canitiem , ejulans , 
et exinde proclamans, stabulum ir- 
rumpit meum, tunsisque ac diver- 
beratis vehementer uberibus , inci- 
pit : Et nunc iste securus incumbens 
pr®sepio voracitati su® deservit , et 
insatiabilem profundum que ventrem 
semper esitando distendit : nec ®rum- 
n® me® miseretur , vel detestabilem 
casum defuncti magistri recordatur; 
sed scilicet senectam infirniitatemque 
meam contemnit ac despicit , et im- 
pune se laturum tantum scelus cre- 
dit ? atque utcumque se pr®surait 

innocentem. Est enim congruens pes- 
simis conatibus, contra noxiam con- 
scientiam sperare securitatem. Nam 
proh deum fidem , quadrupes ne- 
quissime ! licet precariam vocis usu- 
ram sumeres , cui tandem vel ineptis- 
simo persuadere possis , atrocitatem 
istam culpa vacare , cum propugnare 
pedibus et arcere morsibus misello 
puero potueris ? An ipsum quidem 
saepius incursare calcibus potuisti , 
moriturum vero defendere alacritate 
simili nequisti? Certe dorso receptum 
auferres protinus , et infesti latronis 
cruentis manibus eriperes : postre- 
mum , deserto derelictoque illo con- 
servo , magistro , comite , pastore , 
non solus aufugeres. An ignoras,eos 
etiam , qui morituris auxilium salu- 
tare denegarint , quod contra bonos 

mores idipsum fecerint , solere pu- 
niri ? Sed non diutius meis cladibus 
laetaberis , homicida. Senties , effi- 
ciam , misero dolori naturales vires 
adesse. Et cum dicto subsertis mani- 
bus exsolvit suam sibi fasciam , pe- 
desque meos singulalim illigans , in- 
didem constringit arctissime; scili- 
cet, ne quod vindictae meae superesset 
praesidium. Et pertica, qua stabuli 
fores affirmari solebant , arrepta , non 
prius me desiit obtundere , quam vic- 
tis fessisque viribus , suopte pondere 
degravatus , manibus ejus fustis esset 
elapsus. Tunc de brachiorum suorum 
cita fatigatione conquesta , procurrit 
ad focum ; ardentem que titionem ge- 
rens , mediis inguinibus obtrudit ; 
donec solo , quod restabat , praesidio 
nisus, liquidissimo fimo strictim eges- 

to , faciem atque oculos ejus confcB- 
dassem : qua coecitate atque fcetore 
tandem fugata est a me pernicies. 
Ceterum titione delirantis Altheaa 
Meleager asinus interisset. 

Noctis gallicinio , venit quidam 
juvenis proxima villula, ut quidem 
mihi videbatur , unus ex famulis 
Chariles, puellae illius, quae mecum 
apud latrones pares aerumnas exant- 
laverat. Is de ejus exitio , et domus 
totius infortunio mira ac nefanda , 
ignem propter assidens inter conser- 
vorum frequentiam, sic annuntiabat : 
Equisones , opilionesque, et bubse- 
quae, fuit Charite nobis quam misella, 
et quidem casu gravissimo : nec vero 
incomitata manes adivit. Sed ut cunc- 
ta noritis , referam vobis a capite qum 
gesta sunt , quaeque possent merito 
.doctiores , quibus stylum fortuna 

subminislrat , in historiae specimen 
chartis involvere. Erat in proxima 
civitate juvenis, natalibus praenobi- 
lis , loco clarus , et pecuniae simul 
salis locuples , sed luxuriae popina- 
lis, scortisque et diurnis potationi- 
bus exercitatus , atque ob id factioni- 
bus latronum male sociatus , necnon 
etiam manus infectus humano cruore, 
Thrasyllus nomine. Idque sic erat : 
et fama dicebat. Hic , cum primum 
Charite nubendo maturuisset , inter 
praecipuos procos , summo studio 
petitionis ejus munus obierat. Et 
quamquam ceteris omnibus id genus 
viris antistaret , eximiisque mune- 
ribus parentum invitaret judicium ; 
morum tamen improbatus , repuls® 
contumelia fuerat aspersus. Ac dum 
herilis puella in boni Tlepolemi ma- 

num venerat , firmiter deorsus de- 
lapsum nutriens amorem , et denega ti 
thalami permiscens indignationem , 
cruento facinori quaerebat accessum, 
Nactus denique praesentiae suae tem- 
pestivam occasionem , sceleri , quod 
diu cogitarat , accingitur. Ac die , 
quo praedonum infestis mucronibus 
puella fuerat astu virlutibusque spon- 
si sui liberata , turbae gratulantium , 
exsultans insigniter, permiscuit sese , 
salutique praesenti, ac futurae soboli 
^ novorum maritorum gaudibundus , 
ad honorem splendidae prosapiae , 
inter praecipuoshospltes domum nos- 
tram receptus , occultato consilio 
sceleris , amici fidelissimi personam 
mentiebatur. Jamque sermonibus as- 
siduis , et conversatione frequenti , 
nonnumquam edam coena poculo- 

que comirmiii, carior carlorquc fac-'' 
Ius , in profundam ruinam Cupidi- 
nis sese paulatim nescius proecipita- 
veraf. Quidni ? cum flamma saevi* 
Amoris parva quidem primo vapore • 
delectet ; sed fomento consuetudinis 
exaestuans , immodicis ardoribus to- 
tos adurat homines. Diu denique de-* 
liberaverat secum Thrasyllus , quo 
vel clandestinis colloquiis opportu- 
num reperiret locum , et adulterinae. 
Veneris magis magisque praeclusos 
aditus copia custodientium cerneret , 
no vaeque atque gliscentis afiectionis 
firmissimum vinculum non posse dis- 
sociari perspiceret, et puellae, si vel-- 
let , quamquam velle non posset 
furatrinae conjugalis incommodaret 
rudbnentum : et tamen ad hoc ip- 
sum , quod non potest, contentiosa 



LIBER VIII. i5; 

pemicie , quasi posset , impellitur. 
Quod nunc arduum factu putatur, 
amore per dies roborato , facile vi- 
detur effectu. Spectate denique ; sed 
oro , sollicitis animis intendite , q^ior- 
sum furiosae libidinis proruperit im- 
petus. Die quadam venatum Tlepo- 
lemus assumpto Thrasyllo petebat , 
indagaturus feras. Si quid tamen in 
capreis feritatis est. Nec enim Charite 
maritum suum quaerere patiebatur 
bestias armatas dente vel cornu . Jam- 
que apud frondosum tumulum , ra- 
morumque densis tegminibus um- 
brosum j prospectu vestigatorum ob- 
septis campis , canes venationis in- 
dagini generosae , mandato , cubili 
residentes invaderent bestias , immit- 
tuntur ; statimquesolertis disciplinae 
memores , partitae totos praecingunt 

aditus ; lacitaque prius servata mus- 
sitatione , signo sibi repentino red- 
dito , latratibus fervidis dissonisque 
miscent omnia. Nec ulla caprea, nec 
pavens dainula, nec prae ceteris feris 
mitior cerva ; sed aper immanis atque 
invisitatus exsurgit , toris callosae cu- 
tis obesus , pilis inhorrentibus corio 
squalidus , setis insurgentibus spinae 
hispidus, dentibus attritu sonaci spu- 
meus , oculis aspectu minaci flam- 
meus , impetu saevo frementis oris . 
totus fulmineus. Et primum quidem 
canum procaciores , quae cominus 
contulerant vestigium , genis hac illae 
jactatis , consectas interficit j dein 
calcata retiola , qua primos impetus 
reduxerat , transabiit. Et nos quidem 
cuncti pavore deterriti , et alioquin 
innoxiis venationibus consueti , tunc 

etiam inermes atque immuniti , tegu- 
mentis frondis et arboribus latenter 
abscondimur. Thrasyllus vero nac- 
tus fraudium opportunum decipu- 
lum , sic Tlepolemum captiose com- 
pellat ; Quid stupore confusi , vel 
etiam cassa formidine similes humi- 
litati servorum istorum , vel in mo- 
dum pavoris feminei dejecti , tam 
opimam praedam mediis manibus 
amittimus? Quin equosinscendimus? 
Quin ocius indipiscimur? et cape ve- 
nabulum , et ego sumo lanceam. Ncc 
tantillum morati , protinus insiliunt 
equos, ex summo studio bestiam in- 
sequentes. Nec tamen illa genuini 
vigoris oblita , retorquet impetum : 
sed incendio ferocitatis ardescens , 
dente compulsu , quem primum in- 
siliat contabunda rimatur. Sed prior 

Tlepolemus jaculum quod gerebat , 
insuper dorsum bestias contorsit. At 
TJirasyllus ferae quidem pepercit ; 
sed equi, quo vehebatur Tlepolemus, 
postremos poplites , lancea feriens , 
amputat. Quadrupes recidens , qua 
sanguis effluxerat , toto tergo supi- 
natus , invitus dominum suum devol- 
vit ad terram. Nec diu , et eum furens 
aper invadit jacentem ; ac primo 
lacinias ejus, mox ipsum resurgen- 
tem multo dente laniavit. Nec coepti 
nefarii bonum piguit amicum , vel 
sufE saevitiae litatum saltem tanto pe- 
riculo cernens , potuit expleri} sed 
percito atque plagosa vulnera conte- 
genti , suumque auxilium miseriter 
roganti, per femur dexlerura lan- 
ceam immisit : tanto ille quidem fi- 
dentius , quanto crederet ferri vul- 

nera similia futura prosectu dentium. 
Necnon tamen ipsam quoquebestiam 
facili manu transadigit. Ad hunc mo- 
dum defuncto juvene , exciti latibulo 
suo quisque familia maesta concurri- 
mus. At ille quamquam perfecto vo- 
to , prostrato inimico , laetus ageret ; 
vultu tamen gaudium tegit , et fron- 
tem asseverat , dolorem simulat : et 
cadaver , quod ipse fecerat , avide 
circumplexus , omnia quidem lugen- 
tium officia soler ter affingit ; sed solae 
Licrymae procedere noluerunt. Sic 
ad nostri similitudinem , qui vere la- 
mentabamur , conformatus, manus 
suae culpam mentiens bestiae dabat. 
Nec dum satis scelere transacto fama 
dilabitur, et cursus primos ad domum 
Tlepolemi detorquet , et aures infe- 
licis nuptae percutit. Quae quidem si- 

mul percepit talem nuntium , qualem 
non audiet alium ; amens , et vecordia 
percita , cursuque bacchata furibun- 
do , per plateas populosas et arva 
rurestria fertur , insana voce casum 
mariti quiritans. Confluunt civium 
maestae catervae ; sequuntur obvii om- 
nes dolore sociato : civitas cuncta va- 
cuatur studio visionis. Et ecce mariti 
cadaver accurrit , labantique spiritu 
totam se super corpus effudit : ac 
penissime ibidem , quam devoverat 
ci , reddidit animam ; sed aegre ma- 
nibus erecta suorum , invita remansit 
in vita. Funus vero , toto feralem 
pompam prosequente populo , de- 
ducitur ad sepulturam. Sed Thra- 
syllus nimium clamare, plangere: et 
quas in primo maerore lacrymas non 
habebat , jam scilicet crescente gau- 

dio reddere , et mullis caritatis no- 
minibus veritatem ipsam fallere. Il- 
lum amicum , co£taneum , contu- 
bernalem , fratrem denique , addito 
nomine lugubri, ciere : nec non in- 
terdum manus Cliarites a pulsandis 
uberibus amovere : luctum sedare, 
ejulatum coercere : verbis palpanti- 
bus stimulum doloris obtundere : va- 
riis exemplis multivagi casus solalia 
nectere : cunctis tamen mentitte pie- 
tatis officiis studium contrectandae ! 

mulieris adhibere , odiosumque amo- 
rem suum perperam delectando nu- 
trire. Sed officiis inferialibus statim 
expletis , puella protinus festinat ad 
maritum suum demeare ; cunctasque i 

prorsus pertentat vias; certe illam j 

lenem oliosamque , nec telis ullis in- 
digentem , sed placide quieti consi- I 

milem : inedia denique misera et in- 
curia squalida tenebris imis abscon- 
dita jam cum luce transegerat. Sed 
Thrasyllus instantia pervicaci , par- 
tim per semetipsum , partini per ce- 
teros familiares ac necessarios ipsos 
denique puellae parentes extorquet 
tandem jam lurore et illuvie pene 
collapsa membra lavacro , cibo deni- 
que confoveret. At illa parentum 
suorum alioquin reverens , invita 
- quidem , verum religiosae necessitati 
succumbens , vultu non quidem hi- 
laro , verum paulo sereniore obiens, 
u t j ubebatur, viventium munia, pror • 
sus in pectore , sed immo vero peni- 
tis in medullis , luctu ac maerore car- 
pebat animum : et dies totos totasque 
noctes insumebat luctuoso desiderio : 
et imaginem defuncti , quam ad ha- 

bitum dei Liberi formarat , affixo 
servitio divinis percolens honoribus , 
ipso sese solatio cruciabat. Thrasyllus 
vero , praeceps alloquin , et de ipso 
nomine temerarius , priusquam do- 
lorem lacrymae satiarent, et percitae 
mentis resideret furor, et in sese ni- 
mietatis senio facesseret lucius ; ad- 
ime flentem maritum, adhuc vestes 
lacerantem, adhuc capillos distrahen- 
tem , non dubitavit de nuptiis conve- 
nire , et impudentiae labe tacita pec- 
toris sui secreta , fraudesque ineffa- 
biles delegere. Sed Charite vocem 
nefandam et horruit , et detestata est: 
et velut gravi tonitru , procellaque 
sideris , vel etiam ipso Diali fulmina 
percussa , corruit corpus , et obnubi- 
lavit animam. Sed intervallo reva- 
lescente paulalira spiritu , ferinos 

rugitus reiterans , et jam scenain 
pessimi Thrasylli perspiciens , ad 
limam consilii , desiderium petitoris 
distulit. Tunc inter moras umbra illa 
misere trucidati Tlepolemi, sanie 
cruentam et pallore deformem attol- 
lens faciem, quietem pudicam inter- 
pellat uxoris : Mi conjux, quod tibi 
prorsus ab alio dici non licebit , et si 
pectori tuo jam permanet nostri me- 
moria , vel acerbae mortis meae casus 
foedus caritatis intercidit ; quovis 
alio felicius maritare : modo ne in 
Thrasylli manum sacrilegam conve- 
nias ; neve sermonem conferas , nec 
mensam accumbas, nec toro acquies- 
cas. Fuge mei percussoris cruentam 
dexteram ; noli parricidio nuptias 
auspicari. Vulnera illa , quorum san- 
guinem tuae lacryrage proluere , non 

sunt tota dentium vulnera. Lancea 
mali Thrasylli me tibi fecit alienum. 
Et addit cetera , omnem que scenam 
sceleris illuminat. At illa , ut primum 
msesla conniverat, toro faciem im- 
pressa, etiam nunc dormiens , lacry- 
mis emanantibus genas cohumidat; 
et velut quodam tormento inquieta 
quiete excussa , luctu redintegrato , 
prolixum ejulat : discissaque inte- 
rula , decora brachia sasvienlibus pal- 
mulis converberat. Nec tamen cum 
quoquam participatis nocturnis ima- 
ginibus , sed indicio facinoris prorsus 
dissimulato , et nequissimum percus- 
sorem punire, et JErumnabili vitae sese 
subtrahere tacita decernit. Ecce rur- 
sus improvidae voluptatis detestabilis 
petitor , aures obseratas de nuptiis 
obtundens, aderat. Sed illa clementer 

aspernata sermonem Tlirasylli , astu- 
que miro personata , instanter gar- 
rienti submisseque deprecanti , Ad-' 
huc , inquit , tui fratris meique ca- 
rissimi mariti facies pulchra illa in 
meis deversatur oculis : adhuc odor 
cinnameus ambrosii corporis per na- 
res meas percurrit : adhuc formosus 
Tlepolemus in meo vivit pectore. 
Boni ergo et optimi consules, si luclu 
legitimo miserrimae feminae necessa- 
rium concesseris tempus ; quoad re- 
siduis mensibus spatium reliquum 
compleatur anni. Quaeres cummeum 
pudorem , tum etiam tuum salutare 
commodum respicit ; ne forte imma- 
turitate nuptiaVum , indignatione j us- 
ta manes acerbos mariti ad exitium 
salutis tuae suscitemus. Nec isto ser- 
mone .Thrasyllus sobriefactus , vel 

8altem tempestiva pollicitatione re- 
creatus , idemtidem pergit linguae 
sauciantis susurros improbos inurge- 
re ; quoad simulanter revicta Clia- ' 
rite , suscipit : Istud equidem , certe 
magnopere deprecanti , concedas ne- 
cesse est , mi Thrasylle , ut inter- 
dum taciti clandestinos coitus obea- 
mus ; nec quisquam persentiscat fa- ' 
miliarium , quoad dies reliquos me- 
tiatur annus. Promissioni fallaciosae 
mulieris oppressus succubuit Thra- 
syllus : et prolixe consentit de furti- 
vo concubitu ; noctemque et opertas 
exoptat ultro tenebras, uno potiundi 
studio postponens omnia. Sed heus 
tu , inquit Charite , quam probe veste 
contecl us, omnique comite viduatus , 
prima vigilia fores meas tacitus acce- 
das , unoque sibilo contentus , nutri- 
2 i5 

cem islarn meam opperiare ; quae 
claustris adheerens , excubabit adven- 
tui tuo. Nec secius, patefactis aedibus, 
acceptum te nullo lumine conscio, ad 
meum perducet cubiculum. Placuit 
Thrasyllo scena feralium nuptiarum. 
Neo sequius aliquid suspicatus , sed 
exspectatione turbidus , de diei tan- 
tum spatio et vesperaj mora quere- 
batur. Sed ubi sol tandem nocti de- 
cessit , ex imperio Charites ador- 
natus , et nutricis captiosa vigilia 
acceptus, irrepit cubiculum , pronus 
spei. Tunc anus, de jussu dominae , 
blandicns ei , furtim depromptis ca- 
licibus , et oenophoro , quod immix- 
tum vino soporiferum gerebat vene- 
num , crebris potionibus avide ac 
secure haurientem, mentita dominae 
tarditate, quasi parentem assideret 

aegro tum , facile sepelivit ad somnu m . 
Jamque eo ad omnes injurias exposi- 
to ac supinato , introvocata Charite , 
masculis animis impetuque diro fre- 
mens invadit , ac supersistit sicarium. 
En , inquit , fidus conjugis mei co- 
mes ! En venator egregius ! En carus 
mariti ! haec est illa dextera, quae 
meum sanguinem fudit : hoc pectus, 
quod fraudulentas ambages in meum 
concinnavit exitium ; oculi isti , qui- 
bus male placui : qui quodammodo 
tamen jam futuras tenebras auspi- 
cantes , venientes pcenas antecedunt. 
Quiesce securus, beate somnia ; non 
ego te gladio , non ferro petam. Ab- 
sit , ut velim simili mortis genere cum 
marito meo coaequeris. Vivo tibimo< 
rientur oculi , nec quidquam videbis 
nisi dormiens. Faxo , feliciorem no^* 

cem inimici tui, quam vitam tuam 
seniias. Lumen certe non videbis , 
manu comitis indigebis : Charitem 
non tenebis j nuptias non frueris : nec 
mortis quiete recreaberis, nec vitre 
voluptate laetaberis ; sed incertum 
simulacrum errabis inter Orcum et 
solem ; diu quaeres dexteram, quae 
tuas expugnavit pupulas j quodque 
est in aerumna miserrimum , nescies 
dc quo queraris. At ego sepulcrum 
mei Tlepolemi tuo luminum cruore 
litabo , et sanctis manibus ejus istis 
oculis parentabo. Sed quid mora tem- 
poris dignum cruciatum lucraris-, et 
meos forsitan tibi pestiferos imagina- 
ris amplexus? Relictis somnolentis 
tenebris ad aliam poenalem evigila 
caliginem. Attolle vacuam faciem : 
vindictam recognosce : infortunium 

inlelTige : aerumnas computa. Sic pu- 
dicae mulieri tui placuere oculi ; sic 
faces nuptiales tuos illuminarunt tha- 
lamos. Ultrices habebis praevias, et or- 
bitatem comitem , et perpetuae con- 
scientiae stimulum. Ad hunc modum 
vaticinata mulier, acu crinali capite 
deprompta , Thrasylli convulnerat 
tota lumina; eumque prorsus exocu- 
latum relinquens , dum dolore nescio 
crapulam cum somno discutit ; ar- 
repto nudo gladio j quo se Tlepole- 
mus solebat incingere , per mediam 
civitatem cursu furioso proripit se. 
Procul dubio nescio quod scelus ges- 
tiens , recta monumentum mariti 
contendit. At nos , et omnis popu- 
lus , nudatis totis aedibus, studiose 
consequimur ;-hortati mutuo ferrum 
vesanis extorquere manibus. Sed 

Charlte capulum Tlepolemi propter 
assistens, gladioque fulgenti singulos 
abigens , ubi fletus uberes et lamen- 
tationes varias cunctorum intuetur. 
Abjicite , inquit , importunas lacry- 
mas , abjicite lucium meis virtutibus 
alienum. Vindicavi in mei mariti 
cruentum peremptorem : punita sum 
funestum nuptiarum mearum prae- 
donem. Jam tempus est , ut isto gla- 
dio deorsus ad meum Tlepolemura 
viam quaeram. Et , enarratis ordine 
singulis , quae sibi per somnium nun- 
tiaverat maritus , quoque astu Thra- 
syllum inductum petiisset , ferro sub 
papillam dexteram transadacto con- 
corruit : et in suo sibi pervolutata 
sanguine , postremo balbutiens in- 
certo sermone , perefflavit animam 
virilem. Tunc propere familiares, 

jniseras Charites accuratissime cor- 
pus ablutum , in unita sepultura ibi- 
dem marito perpetuam conjugem 
reddidete. Thrasyllus vero , cognitis 
omnibus, nequiens idoneum exitium 
praesenti cladi reddere , cerlusque 
tanto facinori nec gladium sufficere , 
sponte delatus ibidem ad sepulcrum ; 
Ultronea vobis , infesti manes , en 
adest victima , saepe clamitans ; valvis 
super sese diligenter obseratis , ine- 
dia statuit elidere sua sententia dam- 
natum spiritum. Haec ille longos tra- 
hens spiritus , et nqnnumquam illa- 
crymans , graviter afiectis rusticis 
annuntiabat. Tunc illi, mutati do- 
minii novitatem metuentes , et infor- 
tunium domus herilis altius mise- 
rantes , fugere comparant. Sed equo- 
rum magister , qui me curandum ma- 

gna ille quidem commendatione sus- 
ceperat , pervolat quidquid in ca- 
sula pretiosum conditum servabat , 
meoque atque aliorum jumentorum 
dorso repositum asportans , sedes 
pristinas deserit. Gerebamus infan- 
tulos , et mulieres : gerebamus pul- 
los , anseres , hoedos , catellos j et 
quidquid infirmo gradu fugam mo- 
rabatur, nostris quoque pedibus am- 
bulabant. Nec me pondus sarcinte , 
quamquam enormis, urgebat, quip- 
pe gaudiali fuga detestabilem illum 
exsectorem virilitatis me® relin- 
quentem. Silvosi montis asperum 
permensi jugum , rursusque reposita 
camporum spatia pervecti, jam -ves- 
pera semitam tenebrante , perveni- 
mus ad quoddam castellum frequens 
et opulens : unde nos incolae noctur- 

na , immo vero matutina ctlarn pro- 
hibebant egressione. Lupos enim nu- 
merosos , grandes , et vastis corpo- 
ribus sarcinosos , ac nimia ferocitate 
saevientes , passim rapinis assuetos 
infestare cunctam iltam regionem : 
jamque ipsas vias obsidere , et in 
modum latronum praetereuntes ag- 
gredi ; immo vero vesana fame ra- 
bidos finitimas expugnare villas ; exi- 
tiumque inertissimorum pecudum 
ipsis jam humanis capitibus immi- 
nere. Denique ob iter illud , qua no- 
bis erat commeandum, jacere semesa 
hominum corpora , suisque visceri- 
bus nudatis ossibus cuncta candere : 
ac per hoc nos quoque cautione sum- 
ma viae reddi debere : idque vel in 
primis observitare , ut luce clara, et 
die jam provecto , et sole florido , vi- 

tantes undique latentes insidias , cum 
et ipso lumine dirarum bestiarum 
repigratur impetus , non laciniatim 
disperso , sed cuneatim stipato com- 
meatu , difficultates illas transabire- 
mus. Sed nequissimi fugitivi ducto- 
res illi nostri , coecae festinationis te- 
meritate , ac metu incertae insecu- 
tionis , spreta salubri monitione , nec 
exspectata luce proxima , circa ter- 
tiam ferme vigiliam noctis , onustos 
nos ad viam propellunt. Tunc ego 
metu praedicti periculi , quam pote , 
turbae medius et inter conferta ju- 
menta latenter absconditus , cluni- 
bus meis ab aggressionibus ferinis 
consulebam. Jamque me cursu celeri 
ceteros eqti^s antecellentem mira- 
bantur omnes. Sed illa pernicitas non 
erat alacritatis meae , sed formidinis 

indicium. Denique mccum ipse re- 
putabam , Pegasum inclytum illum 
metu magis volaticum fuisse ; ac per 
hoc merito pinnatum proditum , dum 
in altum et adusque coelum subsilit ac 
resultat : formidans scilicet igniferae 
morsum Chimaerae. Nam et illi pas- 
tores , qui nos agebant , in speciem 
praelii manus obarmaverant. Hic lan- 
ceam , ille venabulum , alius gerebat 
spicula , fustem alius ; sed et saxa , 
quae salebrosa semita largiter submi- 
nistrabat. Erant qui sudes praeacutas 
attollerent. Plerique tamen ardenti- 
bus facibus proterrebant feras. Nec 
quidquam praeter unicam tubam dee- 
rat , quin acies esset praeliaris. Sed 
nequidquam frustra tiplbrem illum 
salis inanem perfundi , longe pe; ores 
inhaesimus laqueos. Nam lupi , for- 

sitan confertSB juventutis strepitu , 
vel certe nimia luce flammarum de- 
territi, vel etiam aliorsum grassantes, 
nulli contra nos aditum tulerunt ; ac' 
ne procul saltem ulli comparuerunt. 
Villae vero, quam forte tunc praeter- 
ibamus, coloni , multitudinem nos- 
tram latrones rati , satis agentes re- 
rum suarum , eximieque trepidi , 
canes rabidos et immanes , et qui- 
busvis lupis et ursis s$viores , quos 
ad tutelae praesidia curiose fuerant 
alumnati , jubilationibus solitis et 
cuj uscemodi vocibus nobis inhortan- 
tur. Qui , praeter genuinam ferocita- 
tem , tumultu suonmi exasperati 
contra nos ruunt ; et undique laterum 
circumfusi passim insiliunt , ac sine 
ullo delectu jumenta simul et homi- 
nes lacerant : diuque grassati , ple- 

Tosque prosternunt. Cerneres non 
tam Hercules memorandum quam 
miserandum etiam spectaculum , ca- 
nes copiosos ardentibus animis alios 
fugientes arripere , alios stantibus 
inhaerere , quosdam jacentes insi- 
dere , et per omnem nostrum com- 
meatum morsibus ambulare. Ecce 
tanto periculo malum majus inse- 
quitur. De summis enim lectis ac de 
proximo colle rusticani illi saxa su- 
per nos raptim devolvunt j ut dis- 
cernere prorsus nequiremus , quam 
potissimum caveremus cladem , co- 
minus canum, an eminus lapidum. 
Quorum quidem imus caput mulie- 
ris , quae meum dorsum residebat , 
repente percussit. Quo dolore com- 
mota , stalim fletu cum clamore sub- 
lato , maritum suum pastorem illum 
2 i6 

suppelialum ciet. At ille deum fidem 
clamitans , et cruorem uxoris abster- 
gens , altius quiritabat; Quid mise- 
ros homines et laboriosos viatores 
tam crudelibus animis invaditis , per- 
teritis, atque obruitis? quas praedas 
munitis ? quse damna vindicatis ? At 
non speluncas ferarum , vel cautes 
incolitis barbarorum , ut humano 
sanguine profuso gaudeatis. Vix haec 
dicta , et slatim lapidum congestus 
cessavit imber , et infestorum canum 
revocata conquievit procella. Unus 
illinc denique de summo cupressus 
cacumine , At nos , inquit , non ves- 
trorum spoliorum cupidine latroci- 
namur, sed hanc ipsam cladem de 
vestris protelamus manibus. Jam de- 
nique pace tranquilla securi potestis 
incedere. Sic ille. Sed nos plurifa- 


Digitizeid h7'CS)ftgle 



LIBER VIII. i83 

riam vulnerati , reliquam viam ca- 
pessimus , alius lapidis , alius morsus 
vulnera referentes ; universi tamen 
saucii. Aliquanto denique viae per- 
menso spatio , pervenimus ad nemus 
quoddam proceris arboribus consi- 
tum , et patentibus viretis amoenum. 
Ubi placuit illis ductoribus nostris 
refectui paululum conquiescere , cor- 
poraque sua diverse laniata sedulo 
recurare. Ergo passim prostrati solo, 
primum fatigatos animos recuperare, 
ac dcliinc vulneribus medelas varias 
adhibere festinant. Hic cruorem prae- 
terfluentis aquae rore diluere ; ille 
spongiis madidatis tumores compri- 
mere j alius fasciolis hiantes vincire 
plagas. Ad istum modum saluti suae 
quisque consulebat. Interea quidam 
senex de summo colle prospectat , 

quem circum capellae pascentes opi- 
lionem esse profecto clamabant. Eum 
rogavit unus e nostris , haberetne ve- 
nui lactem , vel adhuc liquidum , vel 
in caseum recentem incoactum. At 
ille diu capite quassanti , V os autem, 
inquit , de cibo , vel poculo , vel om- 
nino ulla refectione nunc cogitatis ? 
an nulli scitis , quo loco consederitis? 
Et cum dicto , conductis oviculis , 
conversus longe recessit. Quae vox 
ejus et fuga pastoribus nostris non 
mediocrem pavorem incussit. Ac 
dum perterriti de loci qualitate scis- 
citari gestiunt , nec est qui doceat j 
senex alius , magnus ille quidem , 
gravatus annis , totus in baculujn 
pronus , et lassum trahens vestigium , 
ubertim lacrymans , per viam proxi- 
mat ; visisque nobis , cum fletu maxi- 

mo singulorum juvenum genua con- 
tingens , sic adorat : Per forlimas 
vestrosque genios, sic ad meae se- 
nectutis spatia validi laetique venia- 
tis , decepto seni subsistite , meum- 
que parvulum ab inferis ereptum 
canis meis reddite. Nepos namque 
raeus , et itineris huj us suavis cornei , 
dura forte passerem incantantem se- 
piculae consectatur arripere ; delap- 
sus in proximam foveam , quas fru- 
ticibus imis subpalet , in extremo 
jam vitae consistit periculo i quippe 
cum de fletu ac voce ipsius auxilium 
sibi saepicule clamitantis vivere illum 
quidem sentiam , sed per corporis , 
ut videtis , mei defectam valitudinera 
opitulari nequeam. At vobis aetatis 
et roboris beneficio facile est suppe- 
iiari miserrimo seni , puerumque il- 

Ium , noyissimum successionis meae, 
atque unicam stirpem, sospitem mi- 
hi facere. Sic deprecantis suamque 
canitiem distrahentis totos quidem 
miseruit. Sed unus , pree ceteris et 
animo fortior , et aetate juvenior, et 
corpore validior , quique solus prae- 
ter alios incolumis praelium superius 
evaserat, exsurgit alacer ; e t perconta- 
tus , quonam loci puer ille decidisset , 
monstrantem digito non longe fruti- 
ces horridos senem illum impigre co- 
mitatur.: Ac dum pabulo nos , nostri- 
que sua cura refecti sarcinulis quisque 
sumptis suis viam capessunt, clamore 
primum nominatim cientes illum ju- 
venem frequenter inclamant : mox 
mora diutina commoti , mittunt e suis 
arcessitorem unum , qui requisitum 
comitem tempestivae viae commone- 

facium reduceret. At ille modicum 
moratus , refert sese : buxanti pallore 
trepidus , mira super conservo suo 
renuntiat. Conspicatum se quippe , 
supinato illi et jam ex maxima parte 
consumpto immanem draconem man- 
denlem insistere ;.nec ullum usquam 
miserrimum senem comparcre illum. 
Qua re cognita , et cum pastoris ser- 
mone coUata*, qui eum prorsus bunc 
illum nec aliuin eorum locorum in- 
quilinum praeminabatur , pestilenti 
deserta regione , velociori se fuga 
proripiunt ; nosque pellunt crebris 
tundentes fustibus. Celerrime deni- 
que longo itinere confecto , pagum 
tjuemdam accedimus : ibique totam 
perquiescimus noctem. Inibi coep- 
tum facinus , oppido memorabile , 
narrare cupio. Servus quidam , cui 

cunctam • familiae tutelam dominus 
permiserat suus , quique possessio- 
nem- maximam illam , in qua dever- 
teramus , villic-abat , habens ex eodem 
famulitio conservam conjugam , li-r 
berae cujusdam extrariaeque mulieris 
flagrabat cupidine.: Quo dolore pel- 
licatus uxor ejus instincta , cunctas 
mariti rationes , ct quidquid horreo 
reconditum continebatur , admoto 
combussit igne. Nec tali damno tori 
isui contumeliam vindicasse contenta , 
.jam contra sua saeviens viscera , la- 
.queum sibi nectit infantulumque , 
quem- de eodem marito jamdudum 
susceperat , eodem fimiculo nectit ; 
seque in praealtissimum puteum , ap- 
pendicem parvulum trahens , praeci- 
pitat. Quam mortem dominus eorum 
aegerrime sustinens , arreptum ser- 

vulum , qui causam tanti sceleris 
uxori suae praestiterat , nudum ac to- 
tum meile perlitum firmiter alligavit 
arbori ficulneae : cujus in ipso carioso 
stipite inhabitantium formicarum ni- 
dificia burriebant , et ultro citro com- 
meabant multijuga scaturigine. Quae 
simul dulcegi ac mellitum corporis 
nidorem persentiscunt ; parvis qui- 
dem, sed numerosis et continuis mor- 
siunculis penitus inluerentes, per lon- 
gi temporis cruciatum ita , carnibus 
atque ipsis visceribus adesis, homine 
consumpto , membra nudarunt , ut 
ossa tantum viduata pulpis, nitore 
nimio candentia, funestae cohaererent 
arbori. Hac quoque detestabili de- 
serta mansione , paganos in summo 
luctu relinquentes , rursum pergi- 
mus; dieque tota campestres emensi 

vias, clvilatem quamdam populosam 
et nobilem jam fessi pervenimus. 
Inibi larem sedesque perpetuas pas- 
tores illi statuere decernunt , quod 
et longe quaesituris firmae latebrae 
viderentur , et annonae copiosae beata 
crebritas invitabat. Triduo denique 
j umentorum refectis corporibus, quo 
vendibiliores videremur , ad mer- 
catum producimur : magnaque voce 
praeconis pretia singulis nuntiantis , 
equi atque alii asini opulentis empto- 
ribus praestinantur. At me relictum 
solum ac subsicivum cum fastidio 
plerique praeteribant. Jamque taedio 
contractionis eorum , qui de dentibus 
meis aetatem computab3nt,manum cu- 
j usdam foetore sordentem , qui gingi- 
vas idemtidem meas putidis scalpebat 
digitis, mordicus arrep tam, plenissi- 

me conterui. Quae res circumslantiuin 
ab emptione mea , utpote ferocissimi , 
deterruit animos. Tunc praeco , di- 
ruptis fabcibus et rauca voce saucius , 
in meas fortunas ridiculos instrue- 
bat jocos : Quem ad finem canterium 
istum venui frustra subjiciemus, et 
vetulum , tritis ungulis debilem , et 
colore deformem , et in hebeti pi- 
gritia ferocem , nec quidquain am- 
plius quam ruderarium cribrum ? 
Quare adeo vel donemus eum cu- 
piam , si qui tamen foenum suum per- 
dere non gravatur. Ad istum modum 
praeco ille cachinnos circumstantibus 
commovebat. Sed illa fortuna mea 
saevissima , quam per tot regiones 
jam fugiens effugere , vel praeceden- 
tibus malis placare non potui , rursum 
in me coecos detorsit oculos; et emp- 

torem aptissimum duris meis casibus 
mire repertum objecit. Scitote qua- 
lem. Cinaedum et senem , calvum 
quidem ; sed cincinnis semicanis et 
pendulis capillatum : unum de tri- 
viali popularium fece, qui per pla- 
teas et oppida cymbalis et crotalis 
personantes , deamque Syriam cir- 
cumferentes, mendicare compellunt. 
Is nimio praestinandi studio , praeco- 
nem rogat cujatis essem? At ille Cap- 
padocum me , et satis forticulum de- 
nuntiat. Rursum requirit annos aeta- 
tis meae. Sed praeco lasciviens : Ma- 
thematicus quidem , qui stellas ejus 
disposuit , quintum ei numeravit 
annum ; sed ipse scilicet melius istud 
de sua novit professione. Quamquam, 
enim prudens crimen Corneliae legis 
incurram , si civem romanum pro 

servo tibi vendidero ; quin emis bo- 
num et frugi mancipium , qupd te el 
foris et domi poterit juvare ? Sed 
exinde odiosus emptor, aliud de alio 
non desinit quaerere : denique de 
mansuetudine etiam mea percontatur 
anxie. At praeco , V ervecem , inquit , 
non asinum vides , ad usus omnes 
quietum , non mordacem , nec cal- 
citronem quidem ; sed prorsus in 
asini corio modestum hominem ha- 
bitare credas. Quae res cognitu non 
ardua : nam si faciem tuam mediis 
ejus feminibus immiseris , facile pe- 
riclitaberis , quam grandem tibi de- 
mpnstret patientiam. Sic praeco lur- 
conem tractabat dicacule. Sed ille , 
cognito cavillatu , similis indignanti : 
At te , inquit , cadaver surdum et 
mutum , delirum que praeconem , om- 

nipotens et omniparens dea Syria , 
et sanctus Sabadius , et Bellona , et 
mater Idea , cum suo Adone V enus 
domina , coecum reddant : qui scur- 
rilibus jamdudum contra me velita- 
ris jocis. An me putas , inepte , ju- 
mento fero posse deam committere, 
ut turbatum repente divinum deji- 
ciat simulacrum , egoque miser cogar 
crinibus dissolutis discurrere , et deae 
meae humi jacenti aliquem medicum 
quaerere? Accepto tali sermone, cOf 
gitabam subito velut lymphaticus ex- 
silire ; ut, me ferocitate cernens exas- 
peratum , emptionem desineret. Sed 
praevenit cogitatum meum emptor 
anxius , pretio depenso statim , quod 
quidem gaudens dominus , scilicet 
taedio mei , facile suscepit , septem- 
decim denarium ; et illico me tumicla 

spartea deligatum tradidit Philebo. 
Hoc enim nomine censebatur jam 
meus dominus. At ille susceptum 
novitiurn famulum trahebat ad do- 
mum , staliraque illinc de primo li- 
mine proclamat: Puella3, servum vo- 
bis pulchellum en ecce mercatus per- 
duxi. Sed illae puellae , chorus erant 
cinffidorum , quae statim exsultantes 
in gaudium , fracta , rauca , et effemi- 
nata voce clamores absonos intollunt ; 
ratae scilicet vere quempiam homi- 
nem servulum ministerio suo para- 
tum. Sed postquam non cervam pro 
virgine , sed asinum pro homine suc- 
cidaneum videre ; nare detorta ma- 
gistrum suum varie cavillantur ; non 
enim servum , sed maritum illum 
scilicet sibi perduxisse. Et heus , 
aiunt , cave ne solus exedas tam bel- 

Ium scilicet pullulum ; sed nobis quo- 
que, tuis palumbulis, nonnumquam 
impertias. Haec et hujuscemodi mu- 
tuo blatterantes ,prjEsepio me proxi- 
mo deligant. Erat quidam juvenis 
satis corpulentus , ceraula doctissi- 
mus , collatitia stipe de mensa para- 
tus ; qui foris quidem circumgestan- 
tibus deam cornu canens adambula- 
bat , domi vero promiscuis operis 
partiarios agebat concubitus. Hieme 
simul domi conspexit libenter , ap- 
positis largiter cibariis gaudens allo- 
quitur : Venisti tandem miserrimi 
laboris vicarius : sed diu vivas , et 
dominis placeas , et meis defectis jam 
lateribus consulas. Haec audiens , jam 
meas futuras novas cogitabam aerum-» 
nas. Die sequenti variis coloribus 
indusiati , et deformiter quisque for- 


Digltized byCooglc 



LIBER VIII. ig/ 

Hiati , faciem coenoso figmento deliti , 
et oculis obunctis graphice , pro- 
deunt : mitellis , et crocotis, et c-arba- 
sinis et bombycinis injecti. Quidam 
tunicas albas in modum lanciolarum 
quoquo versum fluente purpura de- 
pictas cingulo subligati , pedes luteis 
induti calceis , deam que serico, con- 
tectam amiculo mihi gerendam im- 
ponunt ; brachiisque suis humero 
tenus renudatis attollentes immanes 
gladios ac secures , evantes exsiliunt, 
incitante tibiae cantu lymphaticum 
tripudium. Nec paucis pererratis ca- 
sulis , ad quamdam villam possessoris 
beati perveniunt , et ab ingressu pri- 
mo statim absonis ululatibus constre- 
pentes , fanatice provolant : diuque 
capite demisso , cervices lubricis in- 
torquentes motibus , crinesque pen- 

dulos rotantes in circulum , et non- 
numquam morsibus suos incursantes 
musculos ; ad postremum anciplti 
ferro , quod gerebant , sua quisque 
brachia dissecant. Inter haec unus ex 
illis bacchatur effusius , ac de imis 
praecordiis anhelitus crebros refe- 
rens , velut nimium divino spiritu 
repletus , simulabat sauciam vecor- 
diam ; prorsus quasi deum praesenlia 
soleant homines non sui fieri melio- 
res , sed debiles eifici , vel aegroti. 
Specta denique quale , coelesti pro- 
videntia, meritum reportaverit. In- 
fit vaticinatione clamosa conficto 
mendacio semetipsum incessere at- 
que criminari , quasi contra fas sanc- 
tae religionis designasset aliquid : et ' 
insuper justas poenas noxii facinoris 
ipse de se suis manibus exposcere ? 

Arrepto denique flagro , quod semi- 
viris illis proprium gestamen est , 
contortis taeniis lanosi velleris pro- 
lixe fimbriatum , et multijugis talis 
ovium tessellatum, indidem sese mul- 
tinodis commulcat ictibus : mira con- 
tra plagarum dolores praesumptione 
munitus. Cerneres , prosectu gladio- 
rum ictuque flagrorum , solum spur- 
citie sanguinis effeminati madescere. 
Quae res incutiebat mihi non parvam 
sollicitudinem, videnti tot vulneri- 
bus largiter profusum cruorem : ne 
quo casu deae peregrinae stomachus , 
ut quorumdam hominum lactem , sic 
illa sanguinem concupisceret asini- 
num. Sed ubi tandem fatigati , vel 
certe suo laniatu satiati, pausam car- 
nificintE dedere ; stipes aereas , immo 
vero et argenteas ; multis certatim 

oirerentibus , sinu recepere patulo : 
necnon et vini cadum , et lactem , et 
caseos, et farris et siliginis aliquid , 
et nonnullis hordeum deae gerulo do- 
nantibus , avidis animis corradentes 
omnia, et sacculos huic quaestui de in- 
dustria praeparatos farcientes, dorso 
aneo congerunt : ut duplici scilicet sar- 
cinae pondere gravatus, et horreum 
simul et templum incederem. Ad is- 
taira modum palantes , omnem illam 
depraedabantur regionem. Sed in 
quodam castello , copia laetati lar- 
gioris quaesticuli, gaudiales instruunt 
dapes. A quodam colono , fictae vati- 
cinationis mendacio , pinguissimum 
deposcunt arietem , qui deam Syriam 
«surientem suo satiaret sacrificio; 
•probeque disposita ctenula balneas 
obeunt : ac dehinc lauti , quemdam 

fortissimum rusticanum , industria 
laterum atque imis ventris bene prae- 
paratum, comitem ccenae secum ad- 
ducunt : paucisque admodum prae- 
gustatis olusculis , ante ipsam men- 
sam spurcissima illa propudia ad 
illicitas libidinis extrema flagltia in- 
fandis uriginibus efferantur j passira- 
que circumfusi nudatum supinatum- 
' que juvenem exsecrandis oribus fla- 
gitabant. Nec diu tale facinus meis 
oculis tolerantibus , Porro Quirites 
proclamare gestivi. Sed viduatum 
ceteris syllabis ac litteris processit O 
tantum , sane clarum ac validum , et 
asino proprium , sed inopportuno 
plane tempore. Namque de pago 
proximo complures juvenes , abac- 
tum sibi noctu perquirentes asellum , 
nimioque studio cuncta devorsoria 

scrutantes , intus sdluin audito ru- 
ditu meo , praedam absconditam lati- 
bulis aedium rati , coram rem invasuri 
suam , improvisi conferto gradu se 
penetrant : palamque illos exsecran- 
das foeditates obeuntes deprehen- 
dunt. Jam jamque vicinos undique 
percientes , turpissimam scenam pa- 
tefaciunt : insuper ridicule sacerdo- 
tum purissimam laudantes castimo- 
niam. Hac infamia consternati , quae 
per ora populi facile dilapsa , merito 
invisos ac detestabiles eos cunctis 
effecerat , noctem ferme circa me- 
diam , collectis omnibus, furtim cas- 
tello facessunt ; bonaque itineris parte 
ante jubaris ortum transacta, jam die 
claro solitudines avias nacti , multa 
secum prius collocuti , accingunt se 
meo funeri : dea que vehiculo meo- 

sublata , et humi reposita , cunctis 
stramentis me renudatum ,acde qua- 
dam quercu destinatura , flagro illo 
pecuinis ossibus catenato verberan- 
tes , pene ad extremam confecerant 
mortem. Fuit unus, qui poplites meos 
enervare securi sGBva comminaretur 5 
quod de pudore illo candido scilicet 
suo tam deformiter triumphassem. 
Sed et ceteri , non meae salutis , sed 
simulacri jacentis contemplatione , 
in vita me retinendum censuere. 
Rursum itaque me refertum sarci- 
nis , planis gladiis minantes , perve- 
niunt ad quamdam nobilem civita- 
tem. Inibi vir principalis, et alias re- 
ligiosus , et eximie deum reverens , 
tinnitu cymbalorum , et sonu tym- 
panorum , cantusque phrygii mul- 
centibus modulis excitus , procurrit 

obviam ; deamque votivo suscipiens 
hospitio , nos omnes intra conseptuin 
domus amplissimae constituit : nu- 
menque summa veneratione atque 
hostiis opimis placare contendit. Hic 
ego me potissimum capitis pericli- 
tatum memini. Nam quidam colonus , 
partem venationis , immanis cervi 
pinguissimum femus , domino illi 
suo muneri miserat : quod incurioso 
pone culinae fores non altiuscule sus- 
pensum , canis adaeque venaticus la- 
tenter invaserat , laetusque praeda , 
propere custodientes oculos evase- 
rat. Quo damno cognito , suaque re- 
prehensa negligentia , coquus diu 
lamentatus lacrymis inefficacibus , 
jam j araque domino ccenam llagi- 
tante maerens , et utcumque me- 
tuens altius , filio suo parvulo con- 

salutato , arreptoque funiculo , mor- 
tem sibi nexu laquei comparabat. 
Nec tamen latuit fidam uxorem ejus 
casus extremus mariti, sed funes- 
tum nodum violenter invadens ma- 
nibus ambabus , Adeone , inquit , 
praesenti malo perterritus , meate 
excidisti tua ? nec fortuitum istud 
remedium , quod deum providen- 
tia subministrat , intueris ? Nam , 
si quid in ultimo fortunae turbine 
respicis, expergite mihi ausculta; 
et advenam istum asinum remoto 
quodam loco deductum jugula, fe- 
musque ejus ad similitudinem per- 
diti detractum , et accuratius in 
protrimentis sapidissime percoctuin , 
appone domino , cervini vicem. 
Nequissimo verberoni sua placuit 
salus de mea morte ; et multum 

conservae sagacitate laudata , des- 
tinatae jam lanienae .cultros acuG* 


bat. 

